დღის ასტროპროგნოზი: 16 აგვისტო დღის ასტროპროგნოზი ზოდიაქოს ნიშნებისთვის: 16 აგვისტო გთავაზობთ ყოველდღიურ ასტროლოგიურ პროგნოზს ზოდიაქოს თითოეული ნიშნისთვის. გაიგეთ ჩვენი ჰოროსკოპიდან, რას გვიმზადებენ ვარსკვლავები და რას გვირჩევენ ასტროლოგები 16.08.2021-ს, Sputnik საქართველო დღეს 2021 წლის 16 აგვისტოა, ორშაბათი. მზარდი მთვარე მშვილდოსნის ნიშანშია. ამ დღეს პლანეტა მთვარე მფარველობს.დღეს ადამიანებთან ურთიერთობები ძალიან ადვილი იქნება, ამიტომ თუ ვინმესთან რამე საქმის მოგვარება გინდათ, პრობლემის გადაჭრა, კომპრომისის მოძებნა, ამისთვის საუკეთესო დროა. ორგანიზებულობის, გონივრულობისა და თანამოსაუბრის გაგების უნარის წყალობით ნებისმიერი გართულებული ურთიერთობის ან კონფლიქტის მოგვარება შეიძლება.დღის ასტროპროგნოზი ზოდიაქოს ნიშნებისთვის: 15 აგვისტო>>ვერძი: შესანიშნავი დღე გელოდებათ. თავს მარტო არ იგრძნობთ, ირგვლივ ადამიანების სიმრავლე იქნება. ბევრმა შეიძლება შემოგთავაზოთ დროის ერთად გატარება და თქვენი გადასაწყვეტია, ვისთან მოისურვებთ გართობას. ზოგადად, დღეს ნებისმიერი ურთიერთობა სიამოვნებას მოგანიჭებთ, თუნდაც ეს მუშაობის პროცესში მოხდეს. განსაკუთრებით მკაფიოდ გამოავლენთ ინდივიდუალობას ჯგუფში ყოფნის დროს.კურო: შეძლებთ მთელი თქვენი შესაძლებლობების ამუშავებას იმისთვის, რომ გარშემომყოფების მანიპულაცია მოახდინოთ. ეს შეიძლება იყოს როგორც პირდაპირი ზეწოლის მეთოდები – კამათი, ბრძანების გაცემა, ასევე ფარული ძაფები, რომლებსაც თქვენთვის საჭირო შედეგის მისაღებად აამოძრავებთ. საბოლოოდ, მიიღებთ იმას, რისკენაც ისწრაფვით, მაგრამ ამაზე იმდენი დრო და ძალა დაიხარჯება, რომ გამარჯვებით შეიძლება ვეღარც დატკბეთ.ტყუპი: თუ დღეს დისკუსია ან რამე სერიოზული საუბარი გელოდებათ, იცოდეთ, რომ ძალიან ადვილი იქნება სხვა ადამიანის მოსაზრების მოსმენა. შეძლებთ, რომ სიტუაციას ოპონენტის თვალით შეხედოთ და ამის გამო კამათი აზრს დაკარგავს. დღეს გამძაფრებულია თქვენი დიპლომატიური თვისებები და ამასთან გამოირჩევით ბრძნული შეხედულებებით, სხვისი გაგებისა და თანაგრძნობის უნარით. ეს უზრუნველყოფს თქვენს წარმატებებს მოლაპარაკებებსა და ნებისმიერ ურთიერთობაში.კირჩხიბი: დღეს თქვენი ხვედრია გარშემომყოფებისა და ახლობლების დახმარება. გაგიჩნდებათ სურვილი, რომ რომელიმე ახლობლის ცხოვრების ყველა დეტალი შეიტყოთ და იზრუნოთ მასზე. თუ მას პრობლემები აქვს, შეგიძლიათ მოუსმინოთ და ფსიქოლოგის როლი ითამაშოთ. აქ მნიშვნელოვანია, რომ მზრუნველობა თქვენს აკვიატებაში და ადამიანის ცხოვრებაში უხეშად ჩარევაში არ გადაიზარდოს. ამისთვის ცოტა უნდა მოთოკოთ თქვენი ალტრუისტული სწრაფვა.ლომი: საბრძოლო ჟინით ხართ შეპყრობილი, მაგრამ ვის უნდა ებრძოლოთ> გარშემომყოფები მზად არიან, გამარჯვება „ომის“ გარეშე დაგითმონ. უფრო მეტიც, ისინი უკან გამოგყვებიან, თუ მათ რამე საინტერესო პროექტს შესთავაზებთ. დღეს ნებისმიერ ვითარებაში, სადაც ბევრი ადამიანი, თავს ისე იგრძნობთ, როგორც თევზი წყალში. ბადალი არ გეყოლებათ ორგანიზატორის, ლიდერის ან მშვიდობისმყოფლის როლში.ქალწული: ვარსკვლავები გირჩევენ, დღეს დრო ახლობლებთან პრობლემების გადაწყვეტას მიუძღვნათ, თუ, რა თქმა უნდა, ასეთი პრობლემები გაქვთ. ეს ძალზე ეფექტური აღმოჩნდება. დღეს არაა საშიშროება, რომ ეს პროცესი ჩხუბით ან სკანდალით დასრულდეს. თქვენც და თქვენი ახლობლებიც განწყობილი ხართ, რომ ერთმანეთს გაუგოთ. გულწრფელი საუბარი საოცარ შედეგს გამოიღებს – ახლობლები მხარს დაგიჭერენ და შემხვედრ ნაბიჯს გადმოდგამენ.სასწორი: დღეს ყოველდღიურ ყოფით საკითხებში „ავტოპილოტის“ რეჟიმს ჩართავთ, იმდენად ადვილად გამოგივათ ჩვეული საქმეები. რაც შეეხება ადამიანებთან ურთიერთობებს, აქ სირთულეებია მოსალოდნელი და ამას არცთუ ცოტა დრო და ენერგია დასჭირდება. დღეს გამძაფრებულია თქვენი კომუნიკაციის უნარები და ურთიერთობების მიღმა სურვილი გაქვთ, საუბრებში სხვადასხვა ინფორმაცია ეძებოთ, მოვლენების საქმის კურსში იყოთ. არაა გამორიცხული, რომ ამ ინფორმაციების მოპოვებისას რამე თქვენთვის სასარგებლო კოზირი მოიპოვოთ.მორიელი: დღეს უამარავი შეხვედრა გელოდებათ, როგორც დაგეგმილი, ისე მოულოდნელი. ეს ეხება როგორც რომანტიკულ, ისე საქმიან შეხვედრებს. ამ უკანასკნელს რაც შეეხება, ვარსკვლავები ამბობენ, რომ დღევანდელმა რამე საქმემ, სიტყვამ ან გეგმამ თქვენს კარიერაზე, საოზგადოებაში მდგომარეობაზე ან ფულად შემოსავალზე შეიძლება მოახდინოს გავლენა. ამასთან, გაითვალისწინეთ, რომ ეს გავლენა მხოლოდ დადებითი შეიძლება არ იყოს. ამიტომ თითოეული სიტყვა და მოქმედება კარგად უნდა აწონ–დაწონოთ.მშვილდოსანი: დღეს გარშემომყოფებს შეუძლიათ თქვენი დახმარების იმედი ჰქონდეთ. ხართ თავდაჯერებული, ლიდერის ქარიზმით, ამიტომ მოემზადეთ იმისთვის, რომ ადამიანები რჩევას გკითხავენ ნებისმიერ საკითხზე. და ეს სწორიც იქნება, რადგან თქვენი რჩევები მათთვის ძალიან სასარგებლო აღმოჩნდება – დღეს შეგიძლიათ ყველაფრის არსს ჩაწვდეთ და ნებისმიერი გეგმის სუსტი ადგილები გამოავლინოთ.თხის რქა: დღეს ფრთხილად უნდა იყოთ ადამიანებთან, რომლებიც თქვენით მანიპულირებას ცდილობენ – დღეს ისინი ძალზე აქტიური არიან. ვარსკვლავები გირჩევენ, რომ თუ არის ამის შესაძლებლობა, ხალხმრავლობას მოერიდოთ და მხოლოდ ადამიანების ვიწრო წრით შემოიფარგლოთ. არ არის გამორიცხული, რომ უნებლიეთ სხვის საქმეში აღმოჩნდეთ ჩართული, რაც, თუ არ გავნოთ, არც არაფერ კარგს არ მოგიტანთ.მერწყული: დღეს გარშემომყოფების მხრიდან აზრი არა აქვს ლოგიკაზე დაყრდნობას, თუ მათ თქვენი რამეში დარმწუნება უნდათ. დღეს გადაწყვეტილებებს ემოციებით იღებთ და მთავარი არგუემნტია ინტუიცია. უფრო შემოქმედებით განწყობაზე ხართ, ვიდრე საქმიანზე. ბადალი არ გეყოლებათ იქ, სადაც ფანტაზიაა საჭირო. ადამიანებს „გადაშლილი წიგნივით წაიკითხავთ“. გარშემომყოფებმა შეიძლება იფიქრონ კიდეც, რომ ტელეპათიის უნარით ხართ დაჯილდოებული.თევზები: დღეს არ გაგიჭირდებათ, რომ ირგვლივ საჭირო ადამიანები შემოიკრიბოთ, ოღონდ თუ ამას სერიოზულად დაისახავთ მიზნად. დღეს ყველანაირი შესაძლებლობა გაქვთ, რომ შესანიშნავი კონტაქტები დაამყაროთ საქმიან სფეროში. მთავარია, გულხელდაკრეფილი არ ისხდეთ. თვითონ უნდა მოძებნოთ ეს ადამიანები და დაიწყოთ მათთან საუბარი. ისინი კი თქვენს საოცარ მომხიბვლელობას წინააღმდეგობას ვერ გაუწევენ. © photo: Pixabay / genorceგაზაფხულის ყვავილები ფეხსაცმელში © photo: Pixabay / genorce დღეს 2021 წლის 16 აგვისტოა, ორშაბათი. მზარდი მთვარე მშვილდოსნის ნიშანშია. ამ დღეს პლანეტა მთვარე მფარველობს. დღეს ადამიანებთან ურთიერთობები ძალიან ადვილი იქნება, ამიტომ თუ ვინმესთან რამე საქმის მოგვარება გინდათ, პრობლემის გადაჭრა, კომპრომისის მოძებნა, ამისთვის საუკეთესო დროა. ორგანიზებულობის, გონივრულობისა და თანამოსაუბრის გაგების უნარის წყალობით ნებისმიერი გართულებული ურთიერთობის ან კონფლიქტის მოგვარება შეიძლება. დღის ასტროპროგნოზი ზოდიაქოს ნიშნებისთვის: 15 აგვისტო>> ვერძი: შესანიშნავი დღე გელოდებათ. თავს მარტო არ იგრძნობთ, ირგვლივ ადამიანების სიმრავლე იქნება. ბევრმა შეიძლება შემოგთავაზოთ დროის ერთად გატარება და თქვენი გადასაწყვეტია, ვისთან მოისურვებთ გართობას. ზოგადად, დღეს ნებისმიერი ურთიერთობა სიამოვნებას მოგანიჭებთ, თუნდაც ეს მუშაობის პროცესში მოხდეს. განსაკუთრებით მკაფიოდ გამოავლენთ ინდივიდუალობას ჯგუფში ყოფნის დროს. კურო: შეძლებთ მთელი თქვენი შესაძლებლობების ამუშავებას იმისთვის, რომ გარშემომყოფების მანიპულაცია მოახდინოთ. ეს შეიძლება იყოს როგორც პირდაპირი ზეწოლის მეთოდები – კამათი, ბრძანების გაცემა, ასევე ფარული ძაფები, რომლებსაც თქვენთვის საჭირო შედეგის მისაღებად აამოძრავებთ. საბოლოოდ, მიიღებთ იმას, რისკენაც ისწრაფვით, მაგრამ ამაზე იმდენი დრო და ძალა დაიხარჯება, რომ გამარჯვებით შეიძლება ვეღარც დატკბეთ. ტყუპი: თუ დღეს დისკუსია ან რამე სერიოზული საუბარი გელოდებათ, იცოდეთ, რომ ძალიან ადვილი იქნება სხვა ადამიანის მოსაზრების მოსმენა. შეძლებთ, რომ სიტუაციას ოპონენტის თვალით შეხედოთ და ამის გამო კამათი აზრს დაკარგავს. დღეს გამძაფრებულია თქვენი დიპლომატიური თვისებები და ამასთან გამოირჩევით ბრძნული შეხედულებებით, სხვისი გაგებისა და თანაგრძნობის უნარით. ეს უზრუნველყოფს თქვენს წარმატებებს მოლაპარაკებებსა და ნებისმიერ ურთიერთობაში. კირჩხიბი: დღეს თქვენი ხვედრია გარშემომყოფებისა და ახლობლების დახმარება. გაგიჩნდებათ სურვილი, რომ რომელიმე ახლობლის ცხოვრების ყველა დეტალი შეიტყოთ და იზრუნოთ მასზე. თუ მას პრობლემები აქვს, შეგიძლიათ მოუსმინოთ და ფსიქოლოგის როლი ითამაშოთ. აქ მნიშვნელოვანია, რომ მზრუნველობა თქვენს აკვიატებაში და ადამიანის ცხოვრებაში უხეშად ჩარევაში არ გადაიზარდოს. ამისთვის ცოტა უნდა მოთოკოთ თქვენი ალტრუისტული სწრაფვა. ლომი: საბრძოლო ჟინით ხართ შეპყრობილი, მაგრამ ვის უნდა ებრძოლოთ> გარშემომყოფები მზად არიან, გამარჯვება „ომის“ გარეშე დაგითმონ. უფრო მეტიც, ისინი უკან გამოგყვებიან, თუ მათ რამე საინტერესო პროექტს შესთავაზებთ. დღეს ნებისმიერ ვითარებაში, სადაც ბევრი ადამიანი, თავს ისე იგრძნობთ, როგორც თევზი წყალში. ბადალი არ გეყოლებათ ორგანიზატორის, ლიდერის ან მშვიდობისმყოფლის როლში. ქალწული: ვარსკვლავები გირჩევენ, დღეს დრო ახლობლებთან პრობლემების გადაწყვეტას მიუძღვნათ, თუ, რა თქმა უნდა, ასეთი პრობლემები გაქვთ. ეს ძალზე ეფექტური აღმოჩნდება. დღეს არაა საშიშროება, რომ ეს პროცესი ჩხუბით ან სკანდალით დასრულდეს. თქვენც და თქვენი ახლობლებიც განწყობილი ხართ, რომ ერთმანეთს გაუგოთ. გულწრფელი საუბარი საოცარ შედეგს გამოიღებს – ახლობლები მხარს დაგიჭერენ და შემხვედრ ნაბიჯს გადმოდგამენ. სასწორი: დღეს ყოველდღიურ ყოფით საკითხებში „ავტოპილოტის“ რეჟიმს ჩართავთ, იმდენად ადვილად გამოგივათ ჩვეული საქმეები. რაც შეეხება ადამიანებთან ურთიერთობებს, აქ სირთულეებია მოსალოდნელი და ამას არცთუ ცოტა დრო და ენერგია დასჭირდება. დღეს გამძაფრებულია თქვენი კომუნიკაციის უნარები და ურთიერთობების მიღმა სურვილი გაქვთ, საუბრებში სხვადასხვა ინფორმაცია ეძებოთ, მოვლენების საქმის კურსში იყოთ. არაა გამორიცხული, რომ ამ ინფორმაციების მოპოვებისას რამე თქვენთვის სასარგებლო კოზირი მოიპოვოთ. მორიელი: დღეს უამარავი შეხვედრა გელოდებათ, როგორც დაგეგმილი, ისე მოულოდნელი. ეს ეხება როგორც რომანტიკულ, ისე საქმიან შეხვედრებს. ამ უკანასკნელს რაც შეეხება, ვარსკვლავები ამბობენ, რომ დღევანდელმა რამე საქმემ, სიტყვამ ან გეგმამ თქვენს კარიერაზე, საოზგადოებაში მდგომარეობაზე ან ფულად შემოსავალზე შეიძლება მოახდინოს გავლენა. ამასთან, გაითვალისწინეთ, რომ ეს გავლენა მხოლოდ დადებითი შეიძლება არ იყოს. ამიტომ თითოეული სიტყვა და მოქმედება კარგად უნდა აწონ–დაწონოთ. მშვილდოსანი: დღეს გარშემომყოფებს შეუძლიათ თქვენი დახმარების იმედი ჰქონდეთ. ხართ თავდაჯერებული, ლიდერის ქარიზმით, ამიტომ მოემზადეთ იმისთვის, რომ ადამიანები რჩევას გკითხავენ ნებისმიერ საკითხზე. და ეს სწორიც იქნება, რადგან თქვენი რჩევები მათთვის ძალიან სასარგებლო აღმოჩნდება – დღეს შეგიძლიათ ყველაფრის არსს ჩაწვდეთ და ნებისმიერი გეგმის სუსტი ადგილები გამოავლინოთ. თხის რქა: დღეს ფრთხილად უნდა იყოთ ადამიანებთან, რომლებიც თქვენით მანიპულირებას ცდილობენ – დღეს ისინი ძალზე აქტიური არიან. ვარსკვლავები გირჩევენ, რომ თუ არის ამის შესაძლებლობა, ხალხმრავლობას მოერიდოთ და მხოლოდ ადამიანების ვიწრო წრით შემოიფარგლოთ. არ არის გამორიცხული, რომ უნებლიეთ სხვის საქმეში აღმოჩნდეთ ჩართული, რაც, თუ არ გავნოთ, არც არაფერ კარგს არ მოგიტანთ. მერწყული: დღეს გარშემომყოფების მხრიდან აზრი არა აქვს ლოგიკაზე დაყრდნობას, თუ მათ თქვენი რამეში დარმწუნება უნდათ. დღეს გადაწყვეტილებებს ემოციებით იღებთ და მთავარი არგუემნტია ინტუიცია. უფრო შემოქმედებით განწყობაზე ხართ, ვიდრე საქმიანზე. ბადალი არ გეყოლებათ იქ, სადაც ფანტაზიაა საჭირო. ადამიანებს „გადაშლილი წიგნივით წაიკითხავთ“. გარშემომყოფებმა შეიძლება იფიქრონ კიდეც, რომ ტელეპათიის უნარით ხართ დაჯილდოებული. თევზები: დღეს არ გაგიჭირდებათ, რომ ირგვლივ საჭირო ადამიანები შემოიკრიბოთ, ოღონდ თუ ამას სერიოზულად დაისახავთ მიზნად. დღეს ყველანაირი შესაძლებლობა გაქვთ, რომ შესანიშნავი კონტაქტები დაამყაროთ საქმიან სფეროში. მთავარია, გულხელდაკრეფილი არ ისხდეთ. თვითონ უნდა მოძებნოთ ეს ადამიანები და დაიწყოთ მათთან საუბარი. ისინი კი თქვენს საოცარ მომხიბვლელობას წინააღმდეგობას ვერ გაუწევენ.


მთავარი ქვეყანა: საქართველო მხარე: შიდა ქართლი ქალაქი: გორი დაარსდა: VII საუკ. მოსახლეობა: 54 200. ტელ. კოდი: +995 270 საფოსტო ინდექსი: 1400 გორი ერთ-ერთი უძველესი ქალაქია საქართველოში, იგი მდებარეობს მდინარეების მტკვრისა და დიდი ლიახვის შესართავთან, ზღვის დონიდან 588 მ. სიმაღლეზე. გორი მატიანეში VII საუკუნიდან იხსენიება. ქალაქი უმნიშვნელოვანესი სტრატეგიული და ეკონომიური გზების გადაკვეთაზე მდებარეობდა და მისი დაუფლება ნიშნავდა პოლიტიკურ ბატონობას შიდა ქართლზე, ამიტომ იგი მრავალჯერ იქნა დარბეული უცხოელ დამპყრობთაგან. ოფიციალურად ქალაქად გამოცხადდა 1801 წელს, ხოლო 1950 წლიდან - რესპუბლიკური დაქვემდებარების ქალაქია. სახელწოდება წარმოსდგება ქალაქში აღმართული კლდოვანი გორაკისაგან, რომელზეც გაშენებულია უძველესი ციხესიმაგრე - გორის ციხე. ბუნება მდებარეობს შიდა ქართლის ვაკეზე. ტერიტორია - 2320 კვ.კმ. კლიმატი სუბკონტინენტალურია, საშუალო წლიური ტემპერატურა + 21 ც. წლის სხვადასხვა პერიოდში შესაძლებელია + 40 ც. და -25 ც. მოსახლეობა გორის რაიონის მოსახლეობის რაოდენობა - 89,9 ათ. კაცი, ქალაქის მოსახლეობა - 54,2 ათ. კაცი. რაიონში 144 დასახლებული პუნქტია: 1 ქალაქი, 143 სოფელი. მმართველობა რაიონის წარმომადგენლობითი ორგანოა გორის რაიონის საკრებულო, ხოლო აღმასრულებელი ორგანო - გორის რაიონის გამგეობა. ეკონომიკა რაიონში ფუნქციონირებს ხილის გადამამუშავებელი და საკონსერვო კომბინატები, ღვინის ქარხანები, წისქვილკომბინატი, ამიერკავკასიაში ერთადერთი შპალსაჟღენთი ქარხანა და სხვა. სოფლის მეურნეობის წამყვანი დარგებია: მეხილეობა, მებოსტნეობა - მებაღჩეობა, მოჰყავთ ასევე მარცვლეული კულტურები და ყურძენი. რაიონის ტერიტორიაზე გადის ამიერკავკასიის სარკინიგზო მაგისტრალი და საერთაშორისო (აბრეშუმის გზა) საავტომობილო მაგისტრალი. კულტურა რაიონში არის: 60 საჯარო, 6 არასახელმწიფო სკოლა და 5 უმაღლესი სასწავლებელი, 48 ბიბლიოთეკა, 1 თეატრი და 6 მუზეუმი. დამთვალიერებლებისათვის საინტერესო ინფორმაცია. გორსა და გორის რაიონში ისტორიისა და კულტურის მრავალი უძველესი ძეგლი და მუზეუმია. მათ შორის: ი.ბ. სტალინის სახელმწიფო მუზეუმი, გორის ციხე, ს. მაკალათიას სახელობის გორის ისტორიულ- ეთნოგრაფიული მუზეუმი, ატენის სიონის ტაძარი, კლდეში ნაკვეთი ანტიკური ხანის , უფლისციხის ისტორიულ არქიტექტურული მუზეუმ – ნაკრძალი და სხვა. ი.ბ. სტალინის სახელმწიფო მუზეუმი გორის ციხე (VII-XVIII ს.ს.) ს. მაკალათიას სახელობის გორის ისტორიულ–ეთნოგრაფიული მუზეუმი ქვაში ნაკვეთი ანტიკური ქალაქი უფლისციხე, ისტორიულ-არქიტექტურული მუზეუმ–ნაკრძალი (X საუკუნე ჩვ.წ.აღ.-მდე)


Commersant.ge | მომგებიანი ბანკების რიცხვი გაიზარდა - ვინ გავიდა ზარალზე 2020 წლისგან განსხვავებით, 2021 წლის 1-ლი კვარტალში შედარებით მეტი ბანკი გავიდა მოგებაზე. ზარალზე კი მხოლოდ 3 ბანკია -„სილქ როუდ ბანკი“, „ფინკა“ და „პაშა“ ბანკი. ამის შესახებ ინფორმაციას, ეროვნული ბანკი აქვეყნებს. 2021 წლის 1-ლი კვარტალის ფინანსური მაჩვენებლების მიხედვით, 2021 წლის 1-ელ კვარტალში მოგებაზე გავიდა ორი დიდი ბანკი - „თიბისი ბანკი“ და „საქართველოს ბანკი“. „თიბისის“ მოგებამ საანგარიშო პერიოდში - 159 963 880 ლარი; დარეზერვებამდე წმინდა მოგებამ კი 174 171 796 ლარი შეადგინა. „საქართველოს ბანკს“ კი, 1-ლი კვარტლის მონაცემებით, 192 407 093 ლარის ოდენობის მოგება ჰქონდა. ხოლო დარეზერვებამდე წმინდა მოგებამ - 192 874 952 ლარი შეადგინა. რაც შეეხება სხვა ბანკების ფინანსურ მაჩვენებლებს, ასე გამოიყურება: „ბაზისბანკი“ – 7 155 029ლარი ; „სილქ როუდ ბანკი“ - 965 574 ლარი; „კრედო ბანკი“ – 7 530 834 ლარი; „ქართუ ბანკი“ - 8,623,059 ლარი; „ფინკა ბანკი საქართველო“ - 330 033 ლარი; „ჰალიკ ბანკი“ – 3 603 873 ლარი; „იშბანკი საქართველო“ – 2 465 527 ლარი; „ტერა ბანკი“ – 6 924 959 ლარი; „ლიბერთი ბანკი“ – 10 628 688 ლარი; „პაშა ბანკი საქართველო“ - 1 281 978 ლარი; „პროკრედიტ ბანკი“ – 9 756 113 ლარი; „ვითიბი ბანკი“ - 5 142 650 ლარი; „ზირაათ ბანკი საქართველო“ – 180 994 ლარი. ბაზისბანკი სილქ როუდ ბანკი კრედო ბანკი ფინკა ბანკი საქართველო ჰალიკ ბანკი იშბანკი საქართველო ტერა ბანკი ლიბერთი ბანკი პაშა ბანკი საქართველო პროკრედიტ ბანკი ვითიბი ბანკი ზირაათ ბანკი საქართველო access_time 2021-06-15 18:24:55 access_time 2021-06-15 21:00:00


source: wikipedia

text: ცხინვალი — ქალაქი საქართველოში, ყოფილი სამხრეთ ოსეთის ავტონომიური ოლქისა და ყოფილი ცხინვალის რაიონის ადმინისტრაციული ცენტრი. გეოგრაფია მდებარეობს დიდი ლიახვის ხეობაში, შიდა ქართლის ვაკისა და კავკასიონის მთისწინეთის გარდამავალ ზოლში, ზღვის დონიდან 870 მ სიმაღლეზე, თბილისიდან 110 კმ (რკინიგზით). ჰავა ზომიერად ნოტიოა, იცის ზომიერად ცივი ზამთარი და ხანგრძლივი თბილი ზაფხული. საშუალო წლიური ტემპერატურაა 9,5°C, იანვრისა -1,8°C, ივლისისა 20,5°C. აბსოლუტური მინიმუმი -28°C, აბსოლუტური მაქსიმუმი 36°C. ნალექები 700 მმ წელიწადში. ისტორია სახელი წარმოდგება მცენარე რცხილადან, ძველი ქართულით ქრცხილა, აქედან ქრცხინვალი. დღევანდელი ცხინვალის ტერიტორია პირველად ადრინდელი ბრინჯაოს ხანაში სახლობდა. ზოგიერთი მეცნიერის მოსაზრებით ცხინვალში აღმოჩენილი არქეოლოგიურ ძეგლებში აშკარაა გავლენა როგორც იბერიული ისე კოლხური კულტურების, შესაძლო სარმატული ელემენტებით. ზოგიერთი მკვლევარის (პ. იოსელიანი, ს. ბეზსონოვი) აზრით ცხინვალი III საუკუნეში დაარსდა იბერიის მეფე ასფაგურის მიერ. როგორც ქალაქი, ის პირველად 1392 წლის მცხეთუს სიგელში იხსნიება. XIV-XVI საუკუნეებში ცხინვალი იყო სვეტიცხოველის სამონასტრო ყმებით დასახლებული სოფელი. XVIII საუკუნის დასაწყისისთვის ცხინვალი იყო სამეფო დაქვემდებარების მცირე ქალაქი. 1770 წლის აღწერით იქ 700 კომლი ცხოვრობდა. რუსეთის იმპერიის შემადგენლობაში ცხინვალი თანდათან კომერციულ ქალაქის ტიპის დასახლებად გადაიქცა შერეული ებრაული, ქართული, სომხური და ოსური მოსახლეობით. ამას ხელს უწყობდა სავაჭრო გზა, რომელიც აკავშირებდა ჩრდილოეთ კავკასიას თბილისსა და გორთან. 1918-1920 წლებში ცხინვალი იყო ოსების აჯანყებების კერა. აჯანყებები მხარდაჭერილი იყო რსფსრ არმიის მიერ. საქართველოს დემოკრატიულმა რესპუბლიკამ მოახერხა ცხინვალის შენარჩუნება საქართველოს შემადგენლობაში. საბჭოთა ოკუპაციის შემდეგ, 1922 წელს მიენიჭა ქალაქის სტატუსი და გახდა ახლად ჩამოყალიბებული სამხრეთ ოსეთის ავტონომიური ოლქის დედაქალაქი საქართველოს სსრ-ის ფარგლებში. 1931-1961 წლებში ქალაქს სტალინირი ერქვა. საბჭოთა „კორენიზაციის“ პოლიტიკის შედეგად ქალაქი მეტწილად გარშემო მდებარე სოფლებიდან მიგრირებული ეთნიკურად ოსი მოსახლეობით დასახლდა. 1925-1929 წლებში აშენდა დრამატული თეატრის შენობა (არქ. ა. ტერ-სტეპანოვი), 1937 წელს აშენდა ადმინისტრაციული შენობა (არქ. მიხეილ შავიშვილი). 1930-იან და 1950-იან წლებში მომზადდა ქალაქის გენერალური გეგმები, გაშენდა ახალი რაიონები. საბჭოთა პერიოდში ქალაქმა ძირითადად ინდუსტრიული პროფილი შეიძინა. მოქმედებდა ელექტროვიბრომანქანების, ელექტროსადენების, ელექტროძრავების, მინის, ხე-ტყის გადამამუშავებელი ქარხნებ, სამკერვალო და ტრიკოტაჟის ფაბრიკები, ლუდის, ღვინის, უალკოჰოლო სასმელების და რძის ქარხნები, პურის და ხორცის კომბინატები. მდინარე ლიახვზე აშენდა ჰიდროელექტროსადგური. გაჩნდა ასევე რამდენიმე კულტურულ-საგანმანათლებლო კერაც, მათ შორის სამხრეთ ოსეთის პედაგოგიური ინსტიტუტი, სამეცნიერო-კვლევითი ინსტიტუტი, მხარეთმცოდნეობის მუზეუმი და დრამატული თეატრი. 1982-1990 წლებში მოქმედებდა ცხინვალის ტროლეიბუსის სისტემა. ქართულ-ოსური კონფლიქტის გამწვავების პერიოდში ცხინვალი ეთნიკური დაძაბულობისა და შეიარაღებული კონფრონტაციის ცენტრი გახდა. საქართველოს ხელისუფლებამ დაკარგა კონტროლი ქალაქზე. 1992 წელს სოჭში დადებული დაგომისის შეთანხმებით ცხინვალი დარჩა დე-ფაქტო სამხრეთ ოსეთის რესპუბლიკის კოტროლქვეშ, რამაც ეთნიკურად ქართული მოსახლეობის ქალაქიდან ემიგრაცია გამოიწვია. 2006-2009 წლებში აშენდა ძუარიყაუ-ცხინვალის გაზსადენი, რომლის შემდეგაც ქალაქი ბუნებრივი აირით რუსეთიდან მარაგდება. რუსეთ-საქართველოს ომის დროს 2008 წლის 8 აგვისტოდან 10 აგვისტოს ჩათვლით ქალაქში მიმდინარე საომარი მოქმედებებისა და რუსეთის არტილერიის დაბომბვის შედეგად ქალაქი მნიშვნელოვნად დაზიანდა. დემოგრაფია 1770 წელს ქალაქში 700 კომლი ცხოვრობდა. 1911 წლის მონაცემებით ცხინვალის მოსახლეობა შეადგენდა 1307 ადამიანს, ცხოვრობდნენ უმეტესად ოსები და სომხები. 1989 წელს ჩატარებული აღწერის მიხედვით ცხინვალის მოსახლეობა შეადგენდა 42934 ადამიანს. 2019 წლის მონაცემებით მისი მოსახლეობა 32180 ადამიანს შეადგენდა. ღირსშესანიშნაობები ქალაქში შემორჩენილია ქართული ხუროთმოძღვრების ძეგლი - კავთის წმინდა გიორგის ეკლესია, რომლის უძველესი სამშენებლო ფენა მიეკუთვნება VIII-IX საუკუნეებს. აქ არის აგრეთვე ციხე-გალავანი, რომლის შიგნით 1718 წლის ღვთისმშობლის მიძინების ეკლესიაა, ღვთისმშობლის მიძინების კვირაცხოვლის და ზღუდერის წმ. გიორგის ეკლესიები. ლიტერატურა ცოტნიაშვილი, ზ., „ქართულ-ოსური ურთიერთობა პრესაში XX-XXI საუკუნეების მიჯნაზე“, თბილისი, 2006 წ. ცოტნიაშვილი, მ. „ცხინვალის ისტორია (ფეოდალიზმის ხანა)“, თბილისი, 1986 წ. გვასალია, ჯ. „ლიახვის ხეობის ისტორიული გეოგრაფიის საკითხები“, საქართველოს ისტორიული გეოგრაფიის კრებული, ტ. 6, 1982 ცოტნიაშვილი, ა., „ქართულ-ოსური ლიტერატურული ურთიერთობები“, 1976 წ. ცოტნიაშვილი, მ. „ცხინვალის ისტორიისთვის“, სტალინირი, 1961 წ. რესურსები ინტერნეტში ცხინვალის მაცხოვრებელთა გვარები მე-19 საუკუნეში სქოლიო


კომპიუტერი და ბავშვები | მოსწავლეთა რეგიონული ქსელი აგვისტო 30, 2016 ნათია მარქაროვი სამცხე-ჯავახეთი ბავშვის განვითარება ეფუძნება მოძრაობას, შეხებას, ადამიანებთან ურთიერთობას. განვითარების ფსიქოლოგები ასევე აღნიშნავენ ბუნებასთან შეხების, ურთიერთობის დადებით გავლენას. მოძრაობა ბავშვს უყალიბებს, მოტორულ კოორდინაციას. შეხება ეხმარება თვითრეგულაციაში, ყურადღებისა და სასწავლო უნარების განვითარებაში. ეს ფაქტორები საუკეთესოდაა მოცემული ეზოებში, პარკებში, სადაც ბავშვები სწავლობენ სხვადასხვა უნარებს, რომლებიც წარმატებული სასკოლო ასაკისთვის და მომავალი ცხოვრებისთვის აუცილებელია. თუმცა თანამედროვე ბავშვი ნაკლებ დროს უთმობს ტრადიციულ თამაშებს და სულ უფრო და უფრო მეტ დროს უთმობს კომპიუტერთან ურთიერთობას. კომპიუტერის ხანგრძლივ გამოყენებას ბევრი უარყოფითი შედეგი აქვს. მიმოვიხილავ რამდენიმე მათგანს. ზოგადად 0-2 წლამდე მიმდინარეობს თავის ტვინის განსაკუთრებით სწრაფი ზრდა, რომლის განვითარებას გარემო სტიმულები განაპირობებს. კომპიუტერს მიჯაჭვული ბავშვი განიცდის მოტორული და სენსორული სტიმულების ნაკლებობას. ბავშვებს ექმნებათ ისეთი პრობლემები როგორიცაა, ყურადღების დეფიციტი, სწავლის სირთულეები, თვითმასტიმულირებელი ქცევები, თვითრეგულაციის სირთულეები. კომპიუტერის ბოროტად გამოყენების შედეგად ადამიანი ხდება სწავლისათვის უუნარო და ემსგავსება დემენციით დაავადებულ მოხუცს. გარდა გონებრივი პრობლემებისა, ხშირია ტკივილი და დაძაბულობის შეგრძნება კისრის, ხერხემლის, ბეჭების არეში, ხერხემლის გამრუდება, მხედველობასთან დაკავშირებული პრობლემები, თვალის ბადურის სიმშრალე, გამოფიტვა, სიმსუქნე (რომელსაც ფიზიკური დატვირთვის ნაკლებობა და გაუნძრევლად ჯდომა იწვევს), იშვიათად ხელის მტევნის სხვადასხვა პათოლოგიები და ა.შ. ბავშვებს, რომლებიც ბევრ დროს ატარებენ კომპიუტერთან ძირითადად არ ჰყავთ ახლო მეგობრები, არ არიან ჩართულნი ოჯახურ ურთიერთობებში, ხშირად არიან მარტოსულები და დეპრესიულები. ბავშვები, რომლებიც ძირითადად აგრესიული კომპიუტერული თამაშებით ერთობიან, გამოირჩევიან აგრესიული ქცევით, მათ ეკარგებათ უნარი რეალური ცხოვრების და სიმულაციის განცდის და გარჩევის. გაზრდილია ისეთი მენტალური დაავადებების რისკი, როგორიცაა: დეპრესია, შფოთვა, ყურადღების დეფიციტი, ბიპოლარული აშლილობა, ფსიქოზი და ა.შ. დასასრულს, მინდა აღვნიშნო ისიც, რომ კომპიუტერს ბევრი დადებითი მხარეც აქვს და რასაკვირველია ხშირად აუცილებელიცაა მისი გამოყენება. თუმცა ვფიქრობ ყოველთვის საჭიროა ზომიერების დაცვა, განსაკუთრებით მაშინ, როცა საქმე ბავშვებს ეხებათ. მნიშვნელოვანია მშობლებმა იცოდნენ, რომ მაშინ, როდესაც ბავშვი სამყაროს შეიცნობს არ მიანდონ ეს პროცესი მხოლოდ კომპიუტერის ეკრანს. აქტიურად იყონ ჩართულები მათი განვითარების პროცესში, შეუქმნან მას სოციალური, კოგნიტური და ფიზიკური სტუმულებით მდიდარი გარემო. მათ შეუძლიათ ,,გაართონ“ ბავშვი, ,,გააჩუმონ“, მაგრამ ყოველი საათი, როდესაც მშობლები ბავშვებს კომპიუტერის ,,ძიძობის“ იმედად ტოვებენ, ეს მათი განვითარებისთვის დაკარგული დროა.


ბესარაბია ბესარაბია (რუმ. Basarabia, უკრ. Бeccapaбiя) — ისტორიული რეგიონი აღმოსავლეთ ევროპაში. სამხრეთით ბესარაბიას ესაზღვრება შავი ზღვა, დასავლეთით — მდინარე პრუთი, ხოლო აღმოსავლეთით — მდინარე დნესტრი. ისტორიულად ბესარაბია ეწოდებოდა რუმინეთის ერთ-ერთი უდიდესი რეგიონის მოლდოვის უკიდურეს სამხრეთ-აღმოსავლეთ ნაწილს, შავი ზღვის სანაპიროზე, რომელსაც დღეს ბუჯაკს უწოდებენ. XIX საუკუნიდან რუსეთის იმპერიამ პოლიტიკური მოსაზრებებით სახელწოდება განავრცო მთელ აღმოსავლეთ მოლდოვის რეგიონზე, მდინარე პრუთ 1000 დან მდინარე დნესტრამდე. ბესარაბიის ტერიტორიის ცენტრალური ნაწილი დღესდღეობით მოქცეულია მოლდოვაში, ხოლო სამხრეთ და ჩრდილო ნაწილი — უკრაინაში. ისტორია[რედაქტირება | წყაროს რედაქტირება] საუკუნეების განმავლობაში ბესარაბია ავსტრიის, რუსეთისა და ოსმალეთის იმპერიების ზეგავლენის ქვეშ იმყოფებოდა და ამ სახელმწიფოებისთვის სტრატეგიულ ინტერესს წარმოადგენდა. 1812 წელს მოლდოვას სათავადო რუსეთს შეუერთდა. 1917 წლამდე ძირითადად რუმინელებით დასახლებული ბესარაბია რუსეთის იმპერიის გუბერნიად დარჩა, მეორე მსოფლიო ომამდე რუმ 1000 ნეთის აღმოსავლეთი პროვინცია იყო, ხოლო შემდეგ იგი საბჭოთა კავშირმა შემოიერთა. ეტიმოლოგია[რედაქტირება | წყაროს რედაქტირება] სახელწოდება მომდინარეობს რუმინელი თავად ბასარაბების დინასტიისგან, რომელიც XIII-XIV საუკუნეებში ბატონობდა დუნაისა და დნესტრს შორის მდებარე შავი ზღვის სანაპირო ნაწილში და სწორედ ამ ტერიტორიას ეწოდებოდა ბესარაბია. მოგვიანებით, 1812 წლიდან, რუსეთმა ბესარაბია უწოდა მთელ რეგიონს, მდინარეებს პრუთსა და დნესტრს შორის. ხშირად სახელწოდებას შეცდომით აკავშირებენ არაბეთთან, თუმცა ამ მოსაზრებას არავითარი საფუძველი არ გააჩნია. რესურსები ინტერნეტში[რედაქტირება | წყაროს რედაქტირება] - ჩარლი აპსონ კლარკი. 1927. "ბესარაბია: რუსეთი და რუმინეთი შავ ზღვაზე". (წიგნის ელექტრონული ვერსია). - ბესარაბიელი გერმანელები რუსეთიდან საიტი - რუკები, გეტოები და მასობრივი მკვლელობების ადგილები რუმინეთ-ბესარაბიაში 1941-1942 - შოლტოი - სოფელი ჩრდილოეთ ბესარაბიაში - ჰანოვკა - გერმანული სოფელი ბესარაბიაში 1896-1940 (გერმანული საიტი) - "ბესარაბიისა და ჩრდილოეთ ბუკოვინას პრობლემა მეოორე მსოფლიო ომის დროს", ჯორჯ ციორენესკუ, რადიო თავისუფალი ევროპა, 2 დეკემბერი, 1981. - ბესარაბია - გერმანული უმცირესობის სამშობლო


ფსიქოლოგი ლელა ტყეშელაშვილი ბავშვის აღზრდაში მამის მონაწილეობის მნიშვნელობაზე საუბრობს და აღნიშნავს, რომ ამ მხრივ ორივე მშობელს თავისი განსხვავებული როლი აქვს: „ბავშვის მოვლა, აღზრდა და უპირობო სიყვარული მშობლის მოვალეობაა ზოგადად, მაგრამ დღეს ძალიან პოპულარულია აზრი: „რა მნიშვნელობა აქვს დედაა თუ მამა, რასაც დედა აკეთებს, მამამაც გააკეთოს.“ ეს ნამდვილად არ არის ასე. შეიძლება ბევრს მოეჩვენოს, რომ ჩემი შეხედულება არის მოძველებული და არ არის სწორი. მე მოგიყვებით ბოლო მონაცემების შესახებ, გესაუბრებით ფილიპ ზიმბარდოს ნაშრომზე, რომელიც თანამედროვეობის ერთ-ერთი უდიდესი ფსიქოლოგია. ის გვეუბნება, რომ განხვავებაა მამის სიყვარულსა და დედის სიყვარულს შორის. დედის სიყვარული არის უპირობო სიყვარული, მამის სიყვარულს სჭირდება დამსახურება. მთელი ჩვენი ფსიქოლოგიური პრობლემები აღზრდის პრობლემებია.“ ლელა ტყეშელაშვილის თქმით, ბავშვის ასაკის მატებასთან ერთად მისი მამასთან ურთიერთობა იკლებს, რაც დამღუპველია ბავშვისთვის: „რაც შეეხება იმას, რაც საქართველოში ხდება, მამა გასულია და დედასთან არის ბავშვი. რა მნიშვნელობა აქვს, რა მიზეზით არ არის მამა ბავშვის გვერდით?! კვლევების მონაცემებით, ყოველ 44 საათზე, რომელსაც ბავშვი სმარტფონთან ატარებს, მოდის ნახევარი საათი მამასთან გატარებული საუბარში. რაც უფრო იზრდება ბავშვი, მამას ნაკლები კონტაქტი აქვს თავის შვილთან. ეს დამღუპველია ბიჭისთვის და ძალიან მნიშვნელოვან ზიანს აყენებს გოგონას. დასავლეთში და ჩვენთანაც დღეს არის დაშლილი ოჯახების პრობლემა. ყოველი მესამე ბავშვი მამასთან არ იზრდება. მამის დეფიციტის პრობლემა არ არის ქართული პრობლემა და არის მთელ მსოფლიოში. ზიმბარდო ამბობს, რომ სამყარო დაიღუპება არა იმიტომ, რომ დედამიწას ასტეროიდი დაეჯახება, არამედ იმიტომ, რომ ბიჭები ჩათრეული იქნებიან კომპიუტერულ, ვირტუალურ თამაშებში. ამ ყველაფერს ის აბრალებს მამასთან ურთიერთობის ნაკლებობას.“ ლელა ტყეშელაშვილი იმ დანაკლისზე საუბრობს, რასაც ბავშვი მამასთან ურთიერთობის დეციფიტის გამო განიცდის: „რას კარგავს ბავშვი, რომელსაც მამასთან არ აქვს ურთიერთობა? კი, შეიძლება დედამ და მამამ გაცვალონ როლები და მამამ აჭამოს, დაბანოს, გამოუცვალოს ბავშვს, მაშინ დედამ უნდა გააკეთოს ის, რაც მამის მოვალეობაა. ეს მოლაპარაკების ამბავია, ვისაც როგორ სცალია, ერთმანეთს უნდა დაეხმარონ. შეიძლება ერთ-ერთმა მშობელმა მოუაროს ბავშვს გარკვეულ ასაკამდე, მაგრამ უსაფრთხოებისა და აღიარების გარანტი არის მამა. ბიჭმა, რომ თავი უსაფრთხოდ იგრძნოს და აღიარებული იყოს, როგორც მამაკაცი, ის აღიარებული უნდა იყოს მამისგან. როდესაც ეს მამისგან არ მოდის, ისინი ამ მოთხოვნილებების დაკმაყოფილებას ეძებენ ვირტუალურ სამყაროში. რეალობასთან შეხება მათთვის არაკომფორტულია.“ „მამასთან ურთიერთობა გოგონასთვის არის მაგალითი, რას უნდა მოელოდნენ მომავალში მამაკაცისგან. გოგონას ნაკლები საფრთხე აქვს მამასთან ურთიერთობის დანაკლისისას. გარემო, რომელშიც ბავშვები იზრდებიან, არის ფემინიზებული. მასწავლებლები ძირითადად ქალები არიან, იზრდებიან დედასთან. ქალისთვის ქალური გარემო გარანტირებულია. მე არ ვამბობ, რომ კაცი უნდა იყოს მასწავლებელი და ქალი არა, მაგრამ ბალანსი რომ ძალიან დარღვეულია ქალების მიმართულებით, ეს ძალიან ცუდია. კაცის და ქალის აღზრდის სისტემა ოდითგან განსხვავდებოდა ერთმანეთისგან. არავის ეგონოს, რომ თანამედროვე ფსიქოლოგიაშია ნათქვამია, თითქოს ბავშვი ისე უნდა გაიზარდოს, როგორც გვინდა და არ აქვს მნიშვნელობა გოგო იქნება თუ ბიჭი. იმის შედეგები, რომ აღზრდის სისტემაში განხვავება არ არის, უკვე სახეზეა, რაზეც ზიმბარდო ძალიან დარდობს,“ - აცხადებს ლელა ტყეშელაშვილი. „ისევე როგორც ბავშვს სჭირდება დედა, მისთვის აუცილებელია მამა. ორივე მშობელს თავისი ფუნქციები აქვს,“ - პაატა ამონაშვილი


source: fineweb

text: ტობაგო (კუნძული) |მშობ. სახელი: Tobago| |გეოგრაფია| |მდებარეობა||კარიბის ზღვა| |კოორდინატები||კოორდინატები:| |ფართობი||300 კმ2| |სიგრძე||41 კმ| |სიგანე||14 კმ| |ქვეყანა| |დემოგრაფია| |მოსახლეობა||54 000 (2000)| ტობაგო — კუნძული კარიბის ზღვაში, მდებარეობს კუნძულ ტრინიდადის ჩრდილო-აღმოსავლეთით. ტრინიდადი და ტობაგოს სიდიდით მეორე კუნძული. ფართობი 300 კმ2. კუნძულის სახელი მომდინარეობს ინგლისური სიტყვა tobacco-დან, რაც ქართულად თამბაქოს ნიშნავს. კუნძულის მთავარი ქედი გადაჭიმულია სამხრეთ-დასავლეთიდან ჩრდილო-აღმოსავლეთისკენ და წარმოადგენს ვენესუელის სანაპირო ქედის გაგრძელებას. ქედის მაქსიმალური სიმაღლე ზღვის დონიდან დაახლოებით 600 მეტრია, იგი დასერილია მთის მდინარეთა ხეობებით. ტობაგოზე უნიკალური ბუნებაა, რომელიც რამდენიმე ასწლეულის განმავლობაში თითქმის ხელუხლებლადაა შემონახული. მარადმწვანე ტყის საფარისა და საერთოდ ფლორის შესანარჩუნებლად შექმნილია უნიკალური ნაკრძალი „Buccoo Reef“. ისტორია[რედაქტირება | წყაროს რედაქტირება] ტრინიდადის მსგავსად, ტობაგოც კოლუმბმა აღმოაჩინა და კუნძული ესპანელებმა დაიკავეს. სხვა ახლო მდებარე კუნძულებისგან განსხვავებით, ამ კუნძულს კოლონიზაციის კვალი ნაკლებად დაეტყო. თუმცა XII საუკუნეში ამ კუნძულისათვის იბრძოდნენ ინგლისელები, ფრანგები, ჰოლანდიელები და ასევე ძველი ლატვიური საჰერცოგოც. 1704 წელს კუნძული გამოცხადდა ნეიტრალურ ტერიტორიად, თუმცა იმის მერე, რაც კუძულზე მეკობრეებმა თავიანთი ბაზა დააარსეს, აქ 1763 წელს ბრიტანეთმა ისევ აღადგინა კოლონიალური მმართველობა. 1888 წელს ტობაგო გაერთიანდა ტრინიდადთან, 1889 წელს შექმნა საკუთარი დამოუკიდებელი საკანონმდებლო ორგანო, ხოლო 1946 წელს გახდა თვითმმართველი ტერიტორია ბრიტანეთის შემადგენლობაში. 1960-იანი წლების დასაწყისში ტრინიდადმა და ტობაგომ მიიღეს დამოუკიდებელი შიდა თვითმმართველობის უფლება, ხოლო 1962 წელს მათ მიიღეს სრული დამოუკიდებლობა.


source: CulturaX

text: გლობალური კომუნების მმართველობა - ევროკავშირის რეპორტიორი: ევროკავშირის რეპორტიორი გლობალური კომუნების მმართველი სასტუმრო წვლილი | ოქტომბერი 18, 2019 ევროკავშირი აქვს შანსი განსაზღვრავენ ციფრული ბაზარზე უკეთესი მომავალი თაობის. ციფრული მოქალაქეები, ეს ჩვენი პასუხისმგებლობაა, რომ შევინარჩუნოთ სიმღერა ერთი საკითხი, რომელიც აქვს მნიშვნელობა, - წერს Nayef Al-Rodhan. როდესაც ახლად დანიშნული ევროკომისართა ოფიციალურად შეუდგება თავისი პოსტი 1st ნოემბერი, ტექნოლოგიების პოლიტიკის ძალიან მნიშვნელოვანი კითხვები კიდევ ერთხელ გამოჩნდება. ეს არის გადაწყვეტილებები, რომლებმაც შეიძლება ფუნდამენტურად შეაკეთონ Big Tech ფირმების ბიზნეს მოდელები, შეცვალონ კონკურენციის პეიზაჟი და დაადასტურონ ევროპა, როგორც გლობალური წესების შემქმნელი, როდესაც მძლავრი ტექნიკური კომპანიები და შედეგები იქონიეს ჩვენს პოლიტიკასა და კულტურაზე. აუცილებელია, რომ ჩვენ შეამოწმოთ ტექნოლოგიური პროგრესი. ადამიანის ინოვაციები წინსვლის დროს სწრაფად ვითარდება. ისეთი რამ, რაზეც არასდროს ვოცნებობდით, რეალობად იქცა, მაგალითად სინთეზური ბიოლოგია, ბიოინფორმატიკა, კოგნიტური გაძლიერება, გენეტიკური ინჟინერია, 3D და 4D ბეჭდვა, ხელოვნური ინტელექტი, ავტომატური იარაღის სისტემები, უხილავი სამოსები, კვანტური გამოთვლა და თანაც ნეირომორფული გამოთვლა. ერთად მათი აშკარა მასიური პოტენციალი, ეს advancements ასევე უქმნის მნიშვნელოვანი რისკები სოციალური სტაბილურობის, თანასწორობა, ადამიანური ღირსება, თავისუფალი ნება, ნაციონალური და გლობალური უსაფრთხოების, და კიდევ ძალიან გადარჩენის ჩვენი სახეობაა. როგორ შეგვიძლია დავრწმუნდეთ, რომ ეს მუდმივად განვითარებადი ტექნოლოგიური სიახლეები არ ანადგურებს კაცობრიობას ან არ ამძაფრებს უთანასწორობას და პირადი ცხოვრების ხელშეუხებლობას? განვითარებული ტექნოლოგიები სახელმწიფოებს სთავაზობს უფრო მეტ ინსტრუმენტს და საშუალებებს კონტროლისა და თვალთვალისთვის, რაც ხშირად არღვევს სამოქალაქო თავისუფლებებს. ბალანსი შტატების უნდა იცოდეს სახელით უსაფრთხოებისა და კონფიდენციალურობის დაცვის უნდა მოხდეს უფრო მხურვალედ. ასევე არასახელმწიფო აქტორების, როგორიცაა დიდი მრავალ ეროვნული კორპორაციული პირები, რომ შეაგროვოს მასიური რაოდენობით პირადი მონაცემები, უკეთ უნდა იყოს რეგულირებული. ჩვენ უნდა დავაბალანსოთ ტექნოლოგიური წინსვლის თავბრუსხვევის პოტენციალი უსაფრთხოების და ეთიკური პრობლემების გათვალისწინებით და გადავიდეს რეგულაციებზე. ეს ასევე უნდა შეიცავდეს ზედამხედველების მეთვალყურეობის მექანიზმებს - ან 'რეგულირების რეგულირებისთვის', ამიტომ თანაბრად მნიშვნელოვანია, რომ ჩვენ გაითვალისწინოთ ის უფლებამოსილებები, რაც შეეხება გლობალური ლანდშაფტის რეგულირებას. მათი ამბიცია უნდა იყოს ხელი შეუწყოს ადრე გამოქვეყნებულ მმართველობაზე დაფუძნებულ საკითხებს 9 ღირსებას სჭირდება - რომელიც შეიცავს: მიზეზი, უსაფრთხოება, ადამიანის უფლებები, ანგარიშვალდებულება, გამჭვირვალობა, სამართლიანობა, შესაძლებლობა, ინოვაცია და ჩართულობისდა დააბალანსეთ ისინი 3 ადამიანის ბუნების მახასიათებლებთან: ემოციურობა, ამორალურობა და ეგოიზმი - ინოვაციის შეფერხების გარეშე. Big Tech- ის რეგულირებისთვის, ბოლო წლებში აშკარა გახდა, რომ პირველი მაუწყებელი ხდება პირველადი გლობალური წესების შემქმნელი. პოლიტიკის შემქმნელთა ჯგუფს, რომელსაც შეუძლია გლობალური დონეზე რეგულირების ხედვის წამოყენება, აშკარა უპირატესობა აქვს - მათ სხვა მარეგულირებელ ორგანოებზე ზეწოლის შესაძლებლობას მისცემს თავიანთი წესების დაცვას, თუნდაც ეს არ ეწინააღმდეგებოდეს საკუთარ შინაგან დღის წესრიგებს. დიდი ბაზარზე 500 მილიონი მოქალაქე, რომელთა უმრავლესობა შედარებით მდიდარი მსოფლიო მასშტაბით, და აღჭურვილია უნარით კოორდინაციას ქმედება საკამათო საკითხებს, როგორიცაა კონფიდენციალურობის, კონკურენცია, და ციფრული საგადასახადო, ევროკავშირის დამკვიდრდა, როგორც მსოფლიოს მარეგულირებელი pacesetter. ამ სფეროებში ევროკავშირმა პროგნოზირება მოახდინა გლობალურ ეტაპზე, განსაკუთრებული ძალის გამოყენებით, გასულ წელიწადნახევარში, თავისი მარეგულირებელი პრეროგატივების გათვალისწინებით, საერთაშორისო ფორუმების დღის წესრიგში, როგორიცაა G7 და ეკონომიკური თანამშრომლობისა და განვითარების ორგანიზაცია (OECD). მნიშვნელოვანია, ბრიუსელში ვითარდება, როგორც ყველაზე მნიშვნელოვანი formulator ანტიმონოპოლიური რეგულირება. ამ წლის დასაწყისში, ევროპულმა ოფიციალურმა წარმომადგენლებმა გამოაქვეყნეს მოხსენება, რომელიც რეგულატორებს უბიძგებდა უფრო მძაფრად შეესწავლა შემოთავაზებული შენაძენი, იმის საფუძველზე, თუ როგორ იყენებენ კომპანიები მონაცემებს. Margrethe Vestager, ევროკავშირის უაღრესად ინტერვენციონისტური კონკურენციის კომისარი, რომელმაც წამოიწყო რამდენიმე გახმაურებული საქმე გუგლის, ამაზონისა და Apple– ის წინააღმდეგ, არჩეულ იქნა მისი როლი უპრეცედენტო მეორე ვადით. ასე რომ, ტენდენცია, რომელიც უკვე ქვეყენაში ამ საკითხებზე ეძებს, სავარაუდოდ, გაგრძელდება, თუ არ იზრდება უფრო ძლიერი. მან უკვე ცოტა ხნის წინ გააფრთხილა Silicon Valley, რომ იგი გადავიდეს მიღმა ჯარიმების დროს მისი მეორე ვადით და შევხედოთ სხვა ზომებს, რათა უზრუნველყოს სამართლიანი სათამაშო მოედანი. ურსულა ფონ დერ ლეინი, ევროკავშირის აღმასრულებელი ხელისუფლების შემომავალი ხელმძღვანელი, მიუთითებს ახალი კანონების შესახებ ხელოვნური დაზვერვის შესახებ და დიდი მონაცემების გამოყენებას მომდევნო თვეში 100 დღის განმავლობაში. მან და მისმა გუნდმა ასევე განიხილეს მულტი მილიონიანი ევროს ფონდის შექმნა ევროპული ტექნოლოგიების სექტორის მხარდაჭერისა და განვითარებისათვის. იმის გამო, რომ ციფრული მომხმარებლები მთელი მსოფლიოს მასშტაბით აგრძელებენ უფრო მეტ ყურადღებას მათ ურთიერთობებთან ისეთ კომპანიებთან, როგორებიცაა Google, Amazon, Facebook და Apple - რომელთა მომხმარებლები მილიარდობით რიცხვში არიან მსოფლიოში - ჩათვლით, რომ ერთი რეგიონის განვითარება სჭირდება ლიდერის განხილვასა და განხორციელებაში. რეგულირების სათანადო ფორმები. ეფექტური გადაწყვეტილების მიღების მომდევნო კომისია, რომელიც განხორციელდა იმ მიზნით, რომ იცავდა ძირითადი უფლებები, ხოლო ენერგეტიკული ციფრული ბაზრებზე სამართლიანობის პრინციპს და კონკურენციის რომლებმაც შესაძლოა რევოლუციური ციფრული ეკონომიკის - შემოტანა მსოფლიო, რომელშიც არსებობს მრავალი მეტი გამარჯვებული, ვიდრე მცირე რაოდენობის კომპანიები, რომელთა დადგენილი უპირატესობა ვარდნას ბაზარზე სასარგებლოდ მონოპოლიებს. რა რჩება ჩანს, არის თუ არა ეს რთული, მაგრამ აუცილებელი კითხვები იქნება მოგვარება ხელმძღვანელი, ან მოხერხებულად თავიდან აცილება. პროფესორი ნაიფ ალ-როდჰანი არის ჟენევის უსაფრთხოების პოლიტიკის გეოპოლიტიკისა და გლობალური მომავლის პროგრამის ხელმძღვანელი და ოქსფორდის უნივერსიტეტის საპატიო თანამშრომელი. Twitter: @SustainHistory Tags: ციფრული ბაზარზე, eu, ევროპის, ევროკომისია, ევროკავშირის, რჩეული, სრული სურათი, ნაიფ ალ-როდჰანი კატეგორია: Frontpage, თარიღი, მონაცემთა დაცვა, ციფრული ეკონომიკის, ციფრული ბაზრით, ციფრული საზოგადოება, ციფრული ტექნიკა


ვესტჰემი-სიტი 2


text: “პატარა ომი, რომელმაც მსოფლიო შეძრა” - ასეთი სახელწოდება აქვს ამერიკელი ექსპერტის, ბრიუსელში გერმანიის მარშალის ფონდის დირექტორის რონ ასმუსის წიგნს, რომელიც აგვისტოს ომის მოვლენებს ეძღვნება. ახლახან რონ ასმუსი საქართველოს ეწვია და წიგნის პრეზენტაციაც გამართა. რას წერს და რატომ რონ ასმუსი წიგნში “პატარა ომი, რომელმაც მსოფლიო შეძრა” და როგორ ხედავს მოვლენათა განვითარებას დღევანდელ კონტექსტში? წიგნის ავტორს რადიო თავისუფლების კორესპონდენტი ოლესია ვართანიანი ესაუბრა. რადიო თავისუფლება: წიგნის სახელწოდებაა “პატარა ომი რომელმაც მსოფლიო შეძრა”, თუმცა შეგრძნება, რომელიც ამ წიგნის გაცნობის შემდეგ დამრჩა, არის ის, რომ მსოფლიო ლიდერები დიდად არ მონაწილეობდნენ ომის დარეგულირებაში, კონფლიქტის ისე გადაწყვეტაში, რომ ორივე მხარე ყოფილიყო მოგებული. რატომ ფიქრობთ, რომ ამ ომმა მსოფლიო შეძრა, თუ ეს, უბრალოდ, თქვენი სურვილია, რომ ამ ომს მსოფლიო შეეძრა? რონ ასმუსი: თავდაპირველად ჩემი წიგნის სამუშაო სახელი იყო “პატარა ომი, რომელმაც შეცვალა მსოფლიო”. მერე მე გავაანალიზე, რომ მას მსოფლიო არ შეუცვლია. შემდეგ ავირჩიე სიტყვა “შეარყია მსოფლიო”, რადგან ვფიქრობ, რომ ამ ომმა ეს გააკეთა - შეარყია აზრი, რომ ომი შეუძლებელია ევროპაში. ერთ-ერთი მიზეზი, რის გამოც მე წიგნი დავწერე, არის ის, რომ, ჩემი აზრით, ხალხს უნდოდა რაც შეიძლება სწრაფად მიბრუნებოდა ყოველდღიურ ცხოვრებას, მათ უნდოდათ ეს ომი ნოხის ქვეშ შეეგდოთ, დაებრალებინათ ვისთვისაც გინდა, სააკაშვილისთვის, რუსებისთვის, რათა დაევიწყებინათ ეს ომი და დაბრუნებოდნენ ყოველდღიურ საზრუნავს. თუმცა მე ვფიქრობ, რომ ეს არის პატარა ომი, რომელიც დიდ შეკითხვებს სვამს.ვფიქრობდი, რომ ჩვენ დიდად არ გამოგვიტანია დასკვნები, ამიტომ მინდოდა დიდი დისკუსიის პროვოცირება, დისკუსიისა ომზე, ევროპული უსაფრთხოების სისტემების მომავალზე, რუსეთის პოლიტიკაზე ევროპასთან მიმართებაში. ჩემი წიგნი არაკომფორტულია ბევრი ხალხისთვის, რადგან არავინ არაა ნათელ ფერებში გაშუქებული - მე საკმაოდ კრიტიკული ვარ დასავლეთის მიმართ, ისევე როგორც რუსეთის და ასევე საქართველოს მიმართ, ზოგიერთ ნაწილში. ასე რომ, ყველას არ მოსწონს ეს წიგნი. თუმცა ეს ნორმალურია: წიგნს აპლოდისმენტების მისაღებად არ წერ, წიგნს წერ შენი აზრის გამოსახატად, არგუმენტის ჩამოსაყალიბებლად. რადიო თავისუფლება: თუმცა საქართველოში თქვენი წიგნი ბევრს მოეწონა... რონ ასმუსი: იცით, ეჭვის ქვეშ არავის დაუყენებია ჩემი ანალიზი. თუ რეცენზიებს წაიკითხავთ, ნახავთ: ძირითადად, იმას ამბობენ, რომ მე უმეტესად ქართულ წყაროებს ვეყრდნობი. რა შემიძლია ვთქვა? მე ვეყრდნობი ქართულ წყაროებს, ისევე როგორც ამერიკულ, ფრანგულ, გერმანულ, ბრიტანულ ან სხვა წყაროებს. თუმცა აქამდე არავინ მომდავებია არგუმენტებზე, ვთქვათ, რომ ეთქვათ, იქს გვერდზე ის ცდება და აყალბებს ფაქტებსო. ასე რომ, მე ვფიქრობ, ზოგიერთი ცდილობს წიგნის დისკრედიტაციას მთავარი არგუმენტის განხილვის გარეშე, მთავარი არგუმენტი კი ის არის, რომ სისტემამ არ გაამართლა. საქართველომ დაუშვა შეცდომები, თუმცა არსებობდა გრძელვადიანი რუსული სტრატეგია - დაეშინებინა საქართველო. რადიო თავისუფლება: თქვენ, ალბათ, პირველი ხართ, ვინც დეტალურად აღწერა სარკოზი-მედვედევის შეთანხმების გაფორმების სცენა - როგორ წავიდა ის მოსკოვში, ისადილა მედვედევთან და პუტინთან, შემდეგ ჩამოვიდა საქართველოში და ქართველებს მოუწოდებდა ხელი მოეწერათ ამ შეთანხმებაზე. რას გულისხმობს წიგნის ეს ფრაგმენტი - ფიქრობთ თუ არა, რომ დღეს საქართველოს კვლავ აქვს შესაძლებლობა ამ შეთანხმების შესრულებისთვის იბრძოლოს? რონ ასმუსი: დიახ! რადიო თავისუფლება: როგორ უნდა გააკეთოს ეს საქართველოს მთავრობამ? რონ ასმუსი: ყოველთვის ვფიქრობდი, რომ მიზეზი იმისა, თუ რატომ არ ჩავიდა ჯორჯ ბუში მოსკოვში ან რატომ არ გაგზავნა კონდოლიზა რაისი მოსკოვში შუა კრიზისის დროს, ის იყო, რომ ამერიკის შეერთებულ შტატებში იმ მომენტში არ მიაჩნდათ, რომ რუსეთთან მიმართებაში დიდი უპირატესობა ჰქონდათ. რა უნდა ეთქვა კონდოლიზა რაისს ლავროვისთვის, რა ბერკეტები გვქონდა ჩვენ იმ დროს, რომ რუსეთისთვის გვეთქვა, თქვენ უნდა გააკეთოთ ეს ან ისო? ბერკეტები რომ გქონდეს, უნდა გქონდეს ასევე ურთიერთობა. ასე რომ, მე წინააღმდეგი კი არა ვარ, პირიქით, ვგულშემატკივრობ პრეზიდენტ ობამას, რომელიც ცდილობს ურთიერთობის აღდგენას რუსეთთან. მაგრამ ჩვენ გვჭირდება ორმხრივი სტრატეგია თანამშრომლობისა ზოგიერთ საკითხში. ჩვენ, უბრალოდ, არ უნდა დავნებდეთ და, ალბათ, რაღაც დონეზე რუსეთი გადასინჯავს თავის ინტერესებს, მეტ მზაობას გამოიჩენს მოლაპარაკებისთვის, მაგრამ მან უნდა იცოდეს, რომ ჩვენ არ დავნებდებით და კვლავ მტკიცედ მოვთხოვთ, საკუთარი ვალდებულებები შეასრულოს. რადიო თავისუფლება: როგორ ფიქრობთ, ობამას ადმინისტრაცია განაგრძობს ამ ბრძოლას ან ქართველების მხარდაჭერას ამ ბრძოლაში? რონ ასმუსი: იცით, პრობლემა ობამაში არაა. მე სენატორ კლინტონის კამპანიაში ვიყავი ჩართული, ჩემი საუკეთესო მეგობრები ობამაზე მუშაობდნენ, სენატორი და მაშინ ჯერ კიდევ პრეზიდენტობის კანდიდატი ობამა ამ საკითხებზე საკმაოდ ერთნაირად ფიქრობდნენ. საკითხები, რაზეც ახლა ვსაუბრობთ, - ნატოს გაფართოება, ბოსნია, კოსოვო, - არაა მისი პოლიტიკური ბიოგრაფიის ნაწილი: ის იქ არ ყოფილა, როცა ეს ყველაფერი მოხდა, ის მაშინ სენატში არ მჯდარა. ასე რომ, ის ახლა ცდილობს ამ საკითხებში გარკვევას. ობამას ადმინისტრაციის მიდგომა სახელმწიფო მდივანმა კლინტონმა პარიზში გაახმაურა, სადაც მან კიდევ ერთხელ გაუსვა ხაზი ყველა ძირითად პრინციპს. ჩვენ ვცდილობთ ურთიერთობის დალაგებას რუსეთთან, ურთიერთობები ახალ ფაზაში გადადის, ჩვენ ვცდილობთ გავარკვიოთ ავღანეთის და ირანის საკითხი, და მხოლოდ ამის შემდეგ შევძლებთ დავუბრუნდეთ ნატოს გაფართოების საკითხს. რეალობა ისაა, რომ ჩვენ არ გვაქვს კონსენსუსი ნატოს გაფართოებაზე შიგნით და ჩვენ გვჭირდება ამ კონსენსუსის აღდგენა. და აქ მთავარი არ არის ის, რომ ობამა სიტყვით გამოდის ან ობამა რამეს ამბობს, ობამა ურეკავს სააკაშვილს და ხვდება მას... ყველაფერი ეს მნიშვნელოვანია, მაგრამ უფრო მნიშვნელოვანია გულწრფელი საუბრები ალიანსის შიგნით იმის შესახებ, ჯერ კიდევ მუშაობს თუ არა ძირითადი პრინციპები, რას მოიცავენ ისინი, რას ნიშნავს ეს ნატოს გაფართოებისთვის, სად ვხედავთ ჩვენ საქართველოს და რა არის პასუხი ქართველებისთვის, რომლებიც მოდიან და გვეკითხებიან, როგორც თქვენ მეკითხებით, სად არის საქართველოს ადგილი ევროპული უსაფრთხოების დასავლურ კონცეფციაში. ეს დებატები მომდევნო რამდენიმე წლის განმავლობაში გაგრძელდება ობამას ადმინისტრაციაში, ეს უკვე დაიწყო ვაშინგტონის ვიწრო წრეებში. აზრები იქ, სავარაუდოდ, განსხვავებულია, ისევე როგორც ევროპის დედაქალაქებში. და სანამ ჩვენ არგუმენტებს შევაჯერებთ და საერთო დასკვნებამდე მივალთ, საქართველო უნდა დარჩეს განხილვის სფეროში. ხშირად ჩემს რჩევას ქართველი მეგობრებისადმი სამი ძირითადი პუნქტით გამოვხატავ: პირველი - იგნორირება გაუკეთეთ რუსეთს რამდენადაც ეს შესაძლებელია; მეორე - მოახდინეთ სისტემის რეფორმირება და მესამე - იარეთ დასავლეთისკენ რაც შეიძლება სწრაფად. ყველა ამ ნაბიჯით საქართველო უბიძგებს დასავლეთს სწორი გადაწყვეტილებების მიღებისკენ; ეს უბიძგებს ჩვენს ლიდერებს, კონგრესებს, პარლამენტებს, მოსახლეობას, დაფიქრდნენ იმაზე, თუ რატომ უნდა გვაწუხებდეს ეს საკითხი. რადიო თავისუფლება: თქვენ საუბრობდით რეჟიმის ცვლილებაზე უკრაინული არჩევნების შედეგად. ყირგიზეთის ამბების შემდეგ, საქართველოში ბევრი პოლიტიკოსი ფიქრობს, რომ საქართველო დღეს მარტოა და ახლა მისი ჯერი დადგა. თქვენ რას იტყოდით ამაზე? რონ ასმუსი: ეჭვი არ მეპარება, რომ რუსეთის ერთ-ერთი მთავარი მოტივაცია აგვისტოს ომში პროდასავლური რეჟიმის დისკრედიტირება და განადგურება იყო. ამ მიმართულებით რუსეთმა წარმატებას ვერ მიაღწია. ამიტომ ვფიქრობ, რომ ეს ყველაფერი ჯერ არ დამთავრებულა. ფაქტია, რომ უკრაინას, იანუკოვიჩის არჩევის მიუხედავად, ნატოსკენ აღებული კურსი არ შეუცვლია. ეს კიდევ ერთი არგუმენტია, თუ რატომ - საქართველო და რატომ - ნატოს გაფართოება ოცის წლის შემდეგაც. მეორე მხრივ, უკრაინისა და საქართველოს დაწყვილება, ცოტა არ იყოს, ხელოვნური მგონია. მესმის რატომ მოხდა ეს, მაგრამ ახლა ჩვენ სამხრეთ კავკასიაზე ვსაუბრობთ, იმაზე, თუ რატომ არის შავი ზღვის რეგიონი მნიშვნელოვანი. არ უნდა მოვახდინოთ საქართველოს იზოლირება ამ კონტექსტიდან. რაც უნდა რთული და ჩახლართული იყოს ეს ყველაფერი, ჩვენ ამ რეგიონის გვერდით უნდა დავდგეთ, უპირველესად, მორალური პრინციპების გამო. ამას გარდა, ეს რეგიონი არის გასაღები ცენტრალური აზიისკენ, შუა აღმოსავლეთისკენ. ამ მხრივ, საქართველო ძალიან მნიშვნელოვანია. მაგრამ აქ მხოლოდ საქართველოზეც არ არის საქმე, საქართველო არის გასაღები რეგიონის შესაცვლელად.


text: ცაში დაფრინავ. დიახ, წარმატებაც თავისუფლებაა, ოღონდ very tricky - მალე უნდა დაივიწყო, თითქმის მაშინვე, და თავიდან დაიწყო ყველაფერი. ასეთი აქვს მოთხოვნა. ასე ვხედავ. უნდა შეჭამო და მალევე მოინელო, თორემ საშიშ ზონად გადაიქცევა - ბიოგრაფიის მუხრუჭად.


მეჰმედ IV მეჰმედ IV (ოსმ. محمد رابع, თურქ. Dördüncü Mehmet, Avcı Sultan Mehmet; დ. 2 იანვარი 1642 — გ. 6 იანვარი 1693) — ოსმალეთის იმპერიის სულთანი 1648 - 1687 წლებში. მეჰმედ IV სულთან იბრაჰიმ I-ისა და მისი ცოლის თურჰან ჰატიჯე სულთნის შვილია. სულთნის ტახტზე მას შემდეგ ავიდა, რაც მისი მამა იანიჩარებმა დაამხეს. მისი მცირეწლოვნობის პერიოდში ქვეყანაში სრულ ანარქიას თესავდნენ და ინტრიგების ქსელს ხლართავდნენ მისი დედა- თურჰან ჰატიჯე სულთანი და ბებია-ქიოსემ სულთანი. მათი დაპირისპირება დამთავრდა 1651 წელს, ქიოსემის მკვლელობით. ამ ინტრიგების წყალობით დარდანელის სრუტეში ვენეციელებმა ოსმალეთის ფლოტი დაამარცხეს. ვენეციელები კონსტანტინოპოლსაც უქმნიდნენ საფრთხეს, მაგრამ ვითარება შეიცვალა, როდესაც დიდი ვეზირის სავარძელი, ქოფრიულიუს დიდ ვეზირთა ცნობილი გვარის ფუძემდებელმა, ქოფრიულიუ მეჰმედ-ფაშა დაიკავა. მეჰმედ-ფაშამ აბსოლუტური ძალაუფლება მიიღო იმისათვის, რომ ქვეყანაში წესრიგი და სიმშვიდე აღედგინა. ხშირად სულთნის მაგივრად გადაწყვეტილებებს სწორედ ის იღებდა. სულთან მეჰმედზე გავლენა შეინარჩუნა მეჰმედ ფაშას-შვილმა, ფაზილ აჰმედ ფაშამაც, რომელიც ქვეყანას მშვიდად განაგებდა. ავსტრიასთან ომი (1663-1664) წარუმატებელი აღმოჩნდა, თუმცა 1669 წელს ვენეციელებს წაართვა კუნძული კრეტა. 1672 წელს თვით სულთან მეჰმედის სარდლობით პოლონეთთან ომი დაიწყო. ამ ომის შედეგად პოლონეთმა ოსმალეთის იმპერიას დაუთმო პოდოლიე და უკრაინის ნაწილი. 1676 წელს, ფაზილ აჰმედ-ფაშას გარდაცვალების შემდეგ დიდი ვეზირი გახდა მუსტაფა-ფაშა, რომელმაც ხელი შეუწყო ოსმალეთის იმპერიის დაქვეითებას. რუსეთთან ომი ოსმალებისათვის წარუმატებელი ზავით დასრულდა. ამ ხელშეკრულების მიხედვით ორ დიდ იმპერიას შორის საზღვარი გადიოდა მდინარე დნეპრზე, რაც დიდ საშიშროებას უქმნიდა ყირიმის სახანოს. ქარა მუსტაფა-ფაშას ოცნება იყო გერმანიის დაპყრობა. 1683 წელს ქარა მუსტაფა-ფაშამ ვენაზე ლაშქრობა დაიწყო. კარლ ლოთარინგიელი და იან სობესკი ქალაქის დასახმარებლად მივიდნენ. ორთვიანი დაპირისპირება ოსმალეთის არმიის სრული მარცხით დასრულდა. სულთნის ბრძანებით 1683 წელს მუსტაფა-ფაშა ბელგრადში სიკვდილით დასაჯეს. დიდი ვეზირის ბეჭედი კი ბაიბურთლუ იბრაჰიმ-ფაშას უბოძეს, რომელმაც წინამორბედის მსგავსად,ვერ გაამართლა სულთნის იმედები. 1687 წელს მოჰაჩთან სასტიკად დამარცხდა ოსმალეთის არმია ისევ ავსტრიელთა წინააღმდეგ. 1687 წელსვე ქოფრიულიუ მეჰმედ-ფაშას მეორე შვილი, ფაზილ მუსტაფა-ფაშა აჯანყდა მეჰმედ IV-ის წინააღმდეგ და ტახტიდან ჩამოაგდო. საიმპერატორო ტიტული კი უბოძა მეჰმედის ძმას, სულეიმან ll-ს. ხუთწლიანი პატიმრობის შემდეგ, მეჰმედ lV გარდაიცვალა ციხეში. ოჯახი[რედაქტირება | წყაროს რედაქტირება] ცოლები და ხარჭები[რედაქტირება | წყაროს რედაქტირება] - ემეთულაჰ რაბია გიულნუშ სულთანი - აფიფე ქადინ ეფენდი - გიულნარ ქადინ ეფენდი - კანიე ჰასეკი სულთანი - სიავუშ ჰასეკი სულთანი ვაჟები[რედაქტირება | წყაროს რედაქტირება] - შეჰზადე სელიმი (1659 — 1679) — რაბიე სულთნისგან; - შეჰზადე მაჰმუდი (1659 — ?) — კანიე სულთნისგან; - მუსტაფა II (6 თებერვალი, 1664 — 29/30 დეკემბერი, 1603) — გიულნუშ სულთნისგან; - აჰმედ III (30/31 დეკემბერი, 1673 — 1 ივლისი, 1736) — გიულნუშ სულთნისგან; - შეჰაზდე იბარჰიმი (1665 — 1666) — აფიფე სულთნისგან; - შეჰზადე ბაიაზიდი (31 დეკემბერი, 1678 — 1 იანვარი, 1679) — რაბიე/კანიე სულთნისგან; - შეჰზადე სულეიმანი (13 თებერვალი, 1681 — 1685) — სიავუშ სულთნისგან; ქალიშვილები[რედაქტირება | წყაროს რედაქტირება] - ჰატიჯე სულთანი - საფიე სულთანი - იმიუ გიულსიუმ სულთანი - ფატმა სულთანი


text: წამყვანი: ნონა მჭედლიშვილი, თბილისი ამ ერთი თვის წინათ, საქართველოს პარლამენტის რიგგარეშე სესიაზე, დეპუტატებმა მიიღეს კანონი საქართველოს პრეზიდენტის რწმუნებულების ფონდების გაუქმების შესახებ. 2006 წლის 1 იანვარს კანონი ძალაში შევა, მანამდე კი რწმუნებულების ფონდებიდან თანხების არამიზნობრივად ხარჯვის მონიტორინგს ახალგაზრდა იურისტთა ასოციაცია ახორციელებს. საქართველოს რეგიონებში მოღვაწე ახალგაზრდა იურისტები და არასამთავრობო სექტორის სხვა წარმომადგენლები არ გამორიცხავენ, რომ რწმუნებულის ფონდების შევსებისა თუ ხარჯვის გამო მოგვიანებით სისხლის სამართლის საქმე არაერთი აღიძრას. "რეგიონული მაცნის" დღვანდელი გამოშვების თემა პრეზიდენტის რწმუნებულების ფონდებში შექმნილი მდგომარეობაა. რადიო "თავისუფლების" ქუთაისელი, გორელი, ზუგდიდელი და ახალციხელი კორესპონდენტების დახმარებით, გადაცემა ნონა მჭედლიშვილმა მოამზადა. (იხ. აუდიოვერსია)


text: გრან-კუიზინი გრანდ-კუიზინი, ასევე ოტ-კუიზინი (ფრანგ. Grand cuisine, ან Haut cuisine, მაღალი კულინარია) იყო ფრანგული სამზარეულოს დამახასიათებელი თვისება, რაც გამოიხატებოდა დეტალურ მომზადების წესსა და სტილიზებულ წარმოდგენაში, მცირე და მრავალრიცხოვან ჯერზე მირთმეულ კერძებში, რომლებიც მომზადებული იყო მრავალრიცხოვანი და იერარქიული მზარეულების გუნდის მიერ ევროპის დიდ რესტორნებსა და სასტუმროებში. XVII საუკუნის შეფმა და მწერალმა ლა ვარენმა აღნიშნა ცვლილება შუა საუკუნეების მომზადების წესიდან ახალ მსუბუქ კერძებზე და უფრო მოკრძალებულ წარმოდგენაზე. მომდევნო საუკუნეში ანტონენ კარემმა (დ. 1784) ასევე გამოსცა ნაშრომი კერძების მომზადებაზე, და მიუხედავად იმისა, რომ კერძების მისეული მომზადების წესი დღეს შესაძლოა ექსტრავაგანტული ჩანდეს, მან მნიშვნელოვნად გაამარტივა და კოდიფიცირება მოახდინა ადრეული, გაცილებით კომპლექსური სამზარეულოსი. ჟორჟ-აუგუსტ ესკოფიე ცენტრალური ფიგურა გახდა ოტ-კუიზინის მოდერნიზებაში 1900-იან წლებში, რაც შემდგომში ცნობილი გახდა, როგორც "კუიზინ-კლასიკი" (კლასიკური სამზარეულო). 1960-იან წლები გამორჩეული გახდა "ნუველ კუიზინის" გამოჩენით, როდესაც შეფ-მზარეულებმა "ამბოხი" მოუწყვეს ესკოფიეს "ორთოდოქსულობასა" და კომპლექსურობას. თუმცა ბოლო 20 წლის განმავლობაში შეფ-მზარეულებმა ნელ-ნელა ოტ-კუიზინის ადრეულ სტილზე დაბრუნება დაიწყეს, მიუხედავად იმისა, რომ მრავალი ახალი ტექნიკა კვლავაც ბატონობს.


რადიო "არდაიდარდო" - მხიარული არდადაგები - რაბათი მხიარული არდადაგები - რაბათი ქალაქი ახალციხე მე-9 საუკუნით თარიღდება. მის აღმშენებლად მიიჩნევენ გუარამ მამფალს-ტაო-კლარჯეთის მეფის, აშოტ I კურაპალატის უმცროს ვაჟს. მისი თავდაპირველი სახელწოდება იყო ”ლომსია”. ქალაქის სახელწოდება უნდა შეცვლილიყო 12 საუკუნის დასაწყისში-ახალი ციხის აშენების, ან ძველი ციხის განახლების გამო. ისტორიულ წყაროებში ახალციხე პირველად 13 საუკუნის დასაწყისში, 1204 წელს, ბასიანის ომის დროს არის მოხსენიებული. მემატიანე ქალაქის ახალ სახელწოდებას პირველად მოიხსენიებს ცნობილი სარდლების - შალვა და ივანე ახალციხელების დახასიათებისას: ”წინამძღოლად იყო ზაქარია მხარგრძელი - ამირსპასალარი და ორნიცა იგი ძმანი ახალციხელნი - შალვა და ივანე”. ახალციხის მოხერხებულმა გეოგრაფიულმა მდებარეობამ იმთავითვე განაპირობა სამხრეთ საქართველოს ეკონომიკურ, პოლიტიკურ და კულტურულ ცენტრად ჩამოყალიბება. ახალციხეზე გადიოდა სახმელეთო სავაჭრო- საქარავნო გზები: აჭარა-შავშეთისაკენ, იმერეთისაკენ, ქართლისაკენ, ახალქალაქ-ყარს-არტაანისაკენ. ეს გზები საქართველოს აკავშირებდა ბიზანტიასთან (შემდგომში თურქეთთან) და აღმოსავლეთის ქვეყნებთან. ქალაქი ახალციხე სამი ნაწილისაგან შედგებოდა: ქალაქის, ციხე-სიმაგრისა და ციტადელისაგან. ციხე-სიმაგრეს შემოვლებული ჰქონდა სამი გალავანი კარიბჭითა და სათვალთვალო კოშკებით. იგი შემოგარენს მიწისქვეშა გვირაბებით უკავშირდებოდა. მის ტერიტორიაზე განთავსებული იყო: ”სააჯო კარი”, ”საჭურჭლე სახლი”, ”ზარდახანა”, ”ზარაფხანა”, ”ქარავან-სარაები”, სახელოსნოები, აბანოები და ეკლესიები, 18 საუკუნიდან მეჩეთი, მედრესე, მინარეთი. ციტადელში იჯდა ქალაქის მმართველი- ჯერთორელ-ახალციხელები, შემდეგ ათაბაგ-ჯაყელები. ისტორიული მოვლენების შედეგად ახალციხეში სხვადასხვა დროს დასახლდა სხვადასხვა ეროვნების ხალხი: ებრაელები, სომხები, ბერძნები, რუსები და თურქები. ქალაქი ახალციხე ტოლერანტობის სიმბოლოდ იქცა. სამხრეთმა საქართველომ საუკუნეების განმავლობაში დიდი წვლილი შეიტანა საერთო ქართული კულტურის განვითარებაში. მოსე ჯანაშვილის თქმით, მესხეთმა საქართველოსათვის ისეთივე როლი შეასრულა მეცნიერების, მწერლობის, კულტურისა დახელოვნების დარგში, როგორიც საბერძნეთმა კაცობრიობისათვის. XX საუკუნეში ახალციხის ციხის ტერიტორიაზე განლაგდა ორი დაწესებულება: სამცხე-ჯავახეთის ისტორიის მუზეუმი და სამხედრო ჰოსპიტალი. 2011-2012 წლებში ციხის კომპლექსი სრულად განახლდა (7-8 ჰექტარი ფართობი): აღდგა ციხის მთლიანი გალავანი და ყველა გოდოლი სათოფურებით და ქონგურებით. ციხის ზედა ნაწილში ასევე აღსდგა ყველაზე უძველესი IX-X სს-ის მართლმადიდებლური ტაძარი. რესტავრაცია ჩაუტარდა ჰაჯი ახმედ ფაშა ჯაყელის მიერ აგებულ მეჩეთს, მედრესესა და მინარეთს, მოხდა ჯაყელების სასახლის რეაბილიტაცია, აღდგა ციტადელი მთავარი კოშკითურთ. ციხის ქვედანაწილში სადაც სამხედრო გოსპიტალი იყო განთავსებული, განახლდა მდინარე ფოცხოვისკენ ჩასასვლელი გვირაბი. მოეწყო ტურიზმისთვის საჭირო ინფრასტრუქტურა: გაშენდა დასასვენებელი სკვერები,თანამედროვე სტანდარტებთან შესაბამისი სასტუმრო, კაფე-ბარები,რესტორანი, მაღაზიები, ბანკები და ყველა ის საჭირო ობიექტი,რომლებიც ტურისტს მისცემს საშუალებას საინტერესოდ და კომფორტულად გაატაროს დრო, დაისვენოს და გაერთოს. ციხის ზედა ნაწილში- ჯაყელების განახლებულ სასახლეში, კვლავ განთავსდა საქართველოს ეროვნული მუზეუმის სისტემაში შემავალი სამცხე-ჯავახეთის ისტორიის მუზეუმი. იგი თანამედროვე, საერთაშორისო სტანდარტების მუზეუმია, სადაც განახლებულ ექსპოზიციაზე წარმოდგენილია ივანე ჯავახიშვილის სახელობის სამცხე-ჯავახეთის და სიმონ ჯანაშიას სახელობის საქართველოს ისტორიის მუზეუმების ექსპონატები. ასევე, კორნელი კეკელიძის სახელობის ხელნაწერთა ეროვნული ცენტრის მასალები. მნახველს შესაძლებლობა აქვს გაეცნოს საქართველოს ისტორიის ძირითად ეტაპებსა და სამცხე-ჯავახეთის ისტორიას, კულტურასა და ყოფას უძველესი დროიდან XX საუკუნის ჩათვლით. მუზეუმის განახლებულ ექსპოზიციაზე წარმოდგენილია ფართო საზოგადოებისათვის დღემდე უცნობი და საყოველთაოდ აღიარებული მდიდარი მასალა: არქეოლოგიური, ნუმიზმატიკური, ისტორიული, ეთნოგრაფიული, ეპიგრაფიკული, ხელნაწერი და ძველი ნაბეჭდი წიგნები. ნათია ხუციშვილი რაბათის ციხის დირექტორი: - რაბათის ციხე ოთხივე სეზონზე მუშაობს, თუმცა მას უმჯოსია ახალციხის ციხე ვუწოდოთ. გაზაფხულთან ერთად ტურისტების მატებას ველით, იანვარ-თებერვალში უკვე 3000-ზე მეტ ტურისტს ვუმასპინძლეთ. ისინი არიან როგორც ქართველები, ისე უცხოელები. ძალიან ბევრი დაგეგმილი ღონისძიება გაქვს. აპრილის ბოლოს ტურიზმის დეპარტამენტთან ერთად სეზონის გახსნა მოხდება, იქნება კონცერტები, გამოფენები და ა. შ. ახალციხის ციხე უნიკალურია და მისი წყალობით ჩვენი რეგიონი ძალიან პოპულარული გახდა. მინდა ყველას ვურჩიო, რომ ჩამობრძანდნენ და ნახონ. ჩვენ ახალციხის მერიის დაქვემდებარებაში ვართ და ჩვენი მერი, გიორგი კოპაძე დიდ ყურადღებას აქცევს მას. ქვედა ტერიტორიაზე, იქ სადაც საავადმყოფო იყო, ამოქმედდა ჯინო ველნესი, მაღაზიები, რესტორნები და ა. შ. გვყავს სხვადასხვა ენოვანი გიდები. ბილეთის ღირებულება გახლავთ სკოლის მოსწავლეებისთვის 1 ლარი, სტუდენტისთვის 2 ლარი, ვიზიტორი საქართველოს მოქალაქე 5 ლარი, უცხოელისათვის 7 ლარი, ქართულ ენაზე გიდის მომსახურება 10 ლარი, უცხოურ ენაზე კი 20 ლარი. სასტუმრო ”ჯინო ველნესის” აღმასრულებელი დირექტორი თეონა ჩოკოლაშვილი: - მოგვიყევით სასტუმროს შესახებ: - 38 ოთახი გვაქვს, არის სხვადასხვა ტიპის ნომრები. სასტუმრო ციხე სიმაგრის ტერიტორიაზეა და ინტერიერში იგრძნობა სიძველის ელემენტები, თუმცა თანამედროვე სტილშია გადაწყვეტილი. ტურისტების რაოდენობამ შარშანდელთან შედარებით მოიმატა. მომხმარებელს ვთავაზობთ გამაჯანსაღებელ პროცედურებს და ეს ნომრის საფასურში შედის. ფასები ორ ადამიანზე 165 ლარიდან იწყება, მაქსიმალური ფასი კი საპრეზიდენტო ლუქსში 340 ლარია.


text: 14:25 / 11.05.2017 ტყიბულში, შახტში 9 მაისს დაღუპული მეშახტეები ქუთაისის პროზექტურიდან სახლებში 11 მაისს გადაასვენეს. ალეკო ჭელიშვილი, ვიქტორ დაღუნდარიძე, გიზო გუბელიძე და გიზო კუბლაშვილის ცხედრებს ექსპერტიზა უტარდებოდა. ტყიბულის შახტში 9 მაისს მომხდარ შემთხვევას 4 ადამიანის სიცოცხლე ემსხვერპლა .საქნახშირი "ჯი აი ჯი-ს" გენერალური დირექტორის განმარტებით, შეთხვევა ბაგირის შეცვლის გეგმიური სარემონტო სამუშოები დროს მოხდა, რა დროსაც ბადია ჩავარდა და ხალხი ჩაიყოლა. ფაქტზე გამოძიება სისხლის სამართლის კოდექსის 240-ე მუხლის მე-2 ნაწილით მიმდინარეობს, რაც სამთო, სამშენებლო ან სხვა სამუშაოს წარმოებისას უსაფრთხოების ნორმების დარღვევას გულისხმოს.


text: სესილიასთვის თვის ბოლო პარასკევი უცნაურად დაიწყო. ჩაიდნის სტვენამ გააღვიძა. საწოლიდან წამოხტა, გაზქურა გამორთო და სამზარეულოს მაგიდას მიეყრდნო. ქვემოთ თეთრი ნახატიანი საცვალი ეცვა. ზემოთ – არაფერი. მხრებზე ჭორფლები ეყარა და იმდენად პატარა მკერდი ჰქონდა, რომ ბიუსტჰალტერის ჩაცმა სრულ უაზრობად მიაჩნდა. მუცელზე _ აპენდიციტის ოპერაციისაგან დატოვებული ნაიარევი, მარცხენა ხელზე – ცისფერი სამაჯური. მუხლებზე_ რამდენიმე ჩალურჯება. სესილია ლამაზი გოგო იქნებოდა, ასეთი გამხდარი რომ არ ყოფილიყო. სანამ ჩაის ამზადებდა, იმაზე ფიქრობდა, თუ ვინ ჩართო ჩაიდანი. ბევრი იფიქრა თუ ცოტა (ფიგურალური გამოთქმაა – სინამდვილეში ცოტა იფიქრა), დაასკვნა, რომ 1) ან სესილია მთვარეულია 2) ან სახლში მოჩვენება ჰყავს. 1) სესილია მთვარეულია სესილიამ არ იცის, ეს როდის დაიწყო. მგონი, მაშინ, როცა ზედასართულელ ათუკას ხვდებოდა. ათუკა მასზე 2 წლით პატარა იყო და ხარბად ეწაფებოდა ხოლმე სესილიას გამხდარსა და ჭორფლიან სხეულს. ათუკას არა უშავდა. ერთი ეგაა, საცვლებს ყოველდღე არ იცვლიდა. მაგრამ სესილია ამას დიდ მნიშვნელობას არც ანიჭებდა. სესილია ხომ მასთან ფილმების სანახავად მიდიოდა და არა სექსისათვის. თუმცა, უმაგისობაც არ გამოდიოდა. ყოველ პარასკევ საღამოს ისინი ჯერ წვებოდნენ, მერე კი ერთად უყურებდნენ სპეციალურად პარასკევი საღამოსათვის გადმოწერილ ფილმს. სესილიას არც კომპიუტერი ჰქონდა, არც ტელევიზორი, არც კინოს ბილეთების ფული. ათუკას სექსის მერე მალევე ერეოდა ძილი. სესილია კი კინოს ყოველთვის ბოლომდე უყურებდა, მერე ჩუმად რთავდა კომპიუტერს და ფეხაკრეფით ბრუნდებოდა სახლში. თუ ფილმი ძალიან მოეწონებოდა, ჩანაწერებსაც აკეთებდა ხოლმე. იმ დროისათვის, როცა ათუკას დაშორდა, სესილიას უკვე 45 (ჩანაწერიანი) ფილმი ჰქონდა ნანახი. იმიტომ დაშორდნენ, რომ ათუკამ ახალი გოგო გაიჩინა. ახალ გოგოს ქერა თმა და სავსე მკერდი ჰქონდა და სესილია მას ხშირად ეჩეხებოდა კიბეებზე. რაკი ფილმებს გამოეთხოვა, სესილიამ პარასკევ საღამოს ადრე დაძინება ისწავლა. თითქოს ყველაფერი რიგზე იყო, სანამ ერთ პარასკევ დილას ის ჩაიდნის სტვენამ არ გააღვიძა. საწოლიდან წამოხტა, ჩაიდანი გამორთო და სამზარეულოს მაგიდას მიეყრდნო. როგორც ყოველთვის, ახლაც წელზემოთ შიშველი იყო. სესილიამ ჩაი დაასხა და სანამ ფინჯანში სითხე გაცივდებოდა, ძალიან მოუნდა, სარკის წინ საკუთარ თავს მოფერებოდა. ისე, როგორც წლების წინათ, როცა ამ სახლში დედასა და მამასთან ერთად ცხოვრობდა. სარკის წინ მდგარმა სესილიამ უეცრად აღმოაჩინა, რომ მუცელი უცნაურად დაბერვოდა. ნაიარევი, რომელიც ოპერაციის შემდეგ დარჩა, ცოტათი გაწელილიყო და საერთოდაც, სესილია ფეხმძიმედ იყო. სანამ ჩაის სვამდა, სესილია იმაზე ფიქრობდა, თუ ვინ იყო ბავშვის მამა. ათუკას უკვე 4 თვეა დაშორდა, ასე რომ ათუკა ბავშვის მამა ვერ იქნებოდა. სხვა მამაკაცი კი მას შემდეგ არც ჰყოლია. ბევრი არ უფიქრია, ზემოდან მოგრძო თეთრი პერანგი გადაიცვა (იმ ნახატებიან თეთრ საცვალს რომ ძლივს უფარავდა) და ათუკას ზედა სართულზე ააკითხა. ასე დილის 11 საათი იქნებოდა. ათუკას ბინის კარი, როგორც ყოველთვის, ოდნავი ხელის კვრით გაიღო. ყველაფერი ისევ ისე იყო, როგორც ადრე. კომპიუტერის გამორთვა დავიწყებოდათ და ეკრანზე დაპაუზებული კადრი შერჩენილიყო რომელიღაცა საშინელებათა ფილმიდან მოჩვენებებზე. ათუკას თავის ახალ გოგოსთან ერთად იქვე ეძინა. გოგონას თხელი საბნიდან გარუჯული ფეხები უჩანდა. სესილია ჩამოჯდა. ფილმი უკან გადაახვია და ნახევრამდე უყურა. დასასრული არ უნახავს., რადგან ასე 70-ე წუთზე ათუკას გამოეღვიძა და უყვირა, აქ რას აკეთებო..! _ ფილმს ვუყურებ.. _ უპასუხა სესილიამ ყვირილზე ახალმა გოგომ თვალები დააჭყიტა, წამოიწია და კომპიუტერთან მჯდომ მისთვის უცნობ ადამიანს მიაშტერდა. _ სულ შეიშალე? _ გაბრაზდა ათუკა. _ მგონი, ფეხმძიმედ ვარ, _ სრულიად ჩვეულებრივად უთხრა სესილიამ. _ ათუკა, ვინ არის ეს ქალი? _ ნამძინარევი ხმით კითხულობდა გოგო. ათუკა ლოგინიდან წამოდგა და სესილია ცალკე ოთახში გაიყვანა. _ გაგიჟდი? დილით რატო მოხვედი. ხო გითხარი, რომ ანა აქ დარჩებოდა.. _ როდის? _ წინა პარასკევს.._ ათუკას წვერი გასაპარსი ჰქონდა. _ წინა პარასკევს? _ სესილიას არაფერი ახსოვდა. _ ხო. წინა პარასკევს.. და რეებს აკეთებ საერთოდ.. დილაადრიან დამადექი თავზე.. ისე შემოხვედი, ვითომც არაფერი და ზღაპრებს მიყვები ფეხმძიმობაზე... _ ბოლოს როდის ვიწექი შენთან? _ სესილია შუბლს თითებით ისრესდა. ათუკა კი მოთმინებას კარგავდა უკვე: _ წინა პარასკევს ვიყავით ერთად და ისიც გითხარი, რომ დღეს არ უნდა მოსულიყავი, იმიტომ, რომ ანა იქნებოდა აქ... გაგაფრთხილე... რამდენჯერმე.. _ მოიცა, ფილმებს ისევ ვუყურებთ ხოლმე პარასკევობით? – არა, ფილმებს აღარ.. უბრალოდ ვწევართ. მეხუმრები? სესილიამ ათუკას შეხედა და უთხრა: დღეს საღამოს კარები მაგრად ჩაკეტე, კარგი? და საერთოდაც, ყოველ პარასკევს მაგრად ჩაკეტე კარი.. მერე სესილია მეორე ოთახში გავიდა. ათუკას ახალ გოგოს უკვე მოეწრო ჩაცმა. სესილიამ მას გაუღიმა და უთხრა: _ მშვენიერი ფეხები გაქვს. მაპატიე, რომ გაგაღვიძე..- და გავიდა. იმ საღამოს სესილიამ ფილმის შესახებ ნახევარი ჩანაწერი გააკეთა, რადგან ფილმი მხოლოდ ნახევრამდე ჰქონდა ნანახი. ასე 6 დღის შემდეგ აბორტი გაიკეთა. ყოველ შემდეგ პარასკევს დილით სესილიას ჩაიდნის სტვენა აღვიძებდა, რომელსაც თვითონვე დგამდა გაზქურაზე ძილში. ყოველ პარასკევ საღამოს კი იგი მძინარე ადიოდა ზედა სართულზე, ხელით სინჯავდა ათუკას კარის სახელურს და რადგან კარი ყოველთვის ჩაკეტილი ხვდებოდა, მშვიდად ბრუნდებოდა საწოლში. სესილია ისევ ძალიან გამხდარი იყო. გაგრძელება იხილე აქ


text: |მთავარი||ანალიტიკა||აზრები||ვიდეო||არქივი| - „პატრიოტი“ - სეპარატისტი აზერბაიჯანლების წინააღმდეგ 29.05.2013 17:15 თბილისში გამოჩნა ახალი ორგანიზაცია სახელწოდებით „პატრიოტი“. მოსალოდნელია, რომ მასში საქართველოში მცხოვრებ 450 ათას აზერბაიჯანელზე მეტი გაერთიანდება. მათი მიზანი ქართულ საზოგადოებაში ინტეგრირება იქნება. იგი მოახდენს სეპარატისტული განწყობის გაჩენის პრევენციას და გაზრდის აზერბაიჯანლების როლს თავისუფალი და დამოუკიდებელი საქართველოს მშენებლობის საქმეში. ახლადშექმნილი ორგანიზაციის დამაარსებელთა და წევრთა პირველი ყრილობა უკვე შედგა. „კინოს სახლში“ დაახლოებით 500 კაცი შეიკრიბა. ორგანიზაციის თავმჯდომარედ ალახიარ იუსუფოვი აირჩიეს. - არა“ერთიანი ნაციონალური მოძრაობა“ 29.05.2013 17:10 საქართველოს პრეზიდენტ მიხეილ სააკაშვილის რეაქციამ უახლოესი თანამებრძოლების –„ერთიანი ნაციონალური მოძრაობის“ გენერალური მდივნის ვანო მერაბიშვილისა და კახეთის გუბერნატორის ზურაბ ჭიაბერაშვილის დაკავებაზე შიდაპარტიული ცხოვრების პერიპეტიების არმცოდნე ბევრი ადამიანი გააკვირვა. სააკაშვილმა არ დაიცვა მერაბიშვილი, რომელიც ბევრს პრეზიდენტის „მარჯვენა ხელი“ ეგონა. სინამდვილეში, დიდი ხანია, რაც მათ შორის უთანხმოებაა. ექსპერტები მიიჩნევენ, რომ მალე გაუგებრობა ნაცინალური მოძრაობის ლიდერებს შორის უფრო ღია ხასიათს მიიღებს, რაც, შესაძლოა, პარტიის დაიშალით დასრულდეს. - რატომ იაფდება საქართველოში დოლარი? 29.05.2013 17:02 ბოლო კვირის მანძილზე ამერიკული ვალუტა საქართველოში საგრძნობლად გაიაფდა. რასთანაა დაკავშირებული დოლარის კურსის ვარდნა? არის თუ არა ეს საქართველოს ეკონომიკის მდგომარეობის რეალური მაჩვენებელი, თუ ეს, უბრალოდ, სურვილია, კურსის ხელოვნური ცვლილების ხარჯზე დემონსტრირება მოხდეს, რომ ქვეყანაში ეკონომიკური ვითარება სტაბილიზირდება და უმჯობესდება კიდეც? - ქართველი მუშების მშიერი ყოფა 29.05.2013 16:58 უკვე რამდენიმე დღეა, საქართველოში ზესტაფონის ფეროშენადნობების ქარხნის მუშები არიან გაფიცულნი. თუმცა, შიმშილობის გამოცხადების მიუხედავად, საწარმოს ადმინისტრაცია შეუდრეკელია. იგი მიიჩნევს, რომ მუშებს ზურგს უცნობი ძალები უმაგრებენ, რომლებიც მათ არარეალურ და არაადეკვატურ მოთხოვნებს კარნახობენ. ადმინისტრაცია აპირებს, ვაკანტური ადგილების ესახებ გამოაცხადოს, მიიჩნევს რა, რომ ახალი თანამშრომლების აყვანა უფრო იაფი დაუჯდება, ვიდრე ძველი მუშების მოთხოვნების დაკმაყოფილება. - საქართველო სტიქიას რაკეტებს დაუშენს 23.05.2013 13:25 ის იყო სახელმწიფომ კახელ გლეხებს 2012 წლის სეტყვით დაზიანებული მეურნეობებისთვის კომპენსაცია გადაუხადა, რაც ახალი უბედურება მოხდა. ამჯერადაც კახელებისთვის ესოდენ ”კარგად” ნაცნობმა სტიქიამ იჩინა თავი. მთავრობამ დაითვალა, რომ უფრო ხელსაყრელი ზომების წინასწარ მიღება და სეტყვის საწინააღმდეგო რაკეტების გამოყენება იქნება, ვიდრე სტიქიის შედეგების განეიტრალება. მით უმეტეს, რომ ფულადი კომპენსაციის მიღების შემდეგ, ზოგი კახელი ძალიან უცნაურად მოიქცა და თავისი დიდი ხნის ოცნება აისრულა. მაგალითად, ”მერსედესი” იყიდა. - ვანო მერაბიშვილი დაკავებულია 23.05.2013 13:21 საქართველოში დაკავებულია ყოფილი შინაგან საქმეთა მინისტრი და „ერთიანი ნაციონალური მოძრაობის“ ამჟამინდელი გენერალური მდივანი ვანო მერაბიშვილი. იგი ქალაქ ქუთაისში, დასავლეთ საქართველოს საოლქო პროკურატურის შენობაში, დაკითხვის დასრულებისთანავე დააკავეს. დამკვირვებლები თუ პროვოკატორები?16.02.2009 | 10:18 თბილისს 10 თებერვალს ეწვია ეუთოს საპარლამენტო ასამბლეის პრეზიდენტი იორან ლენმარკერი. საქართველოს ოფიციალურ პირებთან შეხვედრისას მან განიხილა რესპუბლიკაში დამკვირვებელთა მისიის შეწყვეტის საკითხი. ლენმარკერმა მოინახულა სოფელი კარალეთი გორის რაიონში, სადაც განთავსებულია ეუთოს სადამკვირვებლო მისია. მან თავისი შთაბეჭდილებები გაუზიარა საქართველოს საგარეო საქმეთა სამინისტროს ხელმძღვანელის შემცვლელს ალექსანდრე ნალბანდოვს: „მე რაიონში არსებულ სიტუაციას ვაფასებ, როგორც მძიმესა და დაძაბულს". ეუთოს წარმომადგენელმა რეგიონში საერთაშორისო დამკვირვებლების ყოფნის აუცილებლობას გაუსვა ხაზი და გამოთქვა იმედი, რომ ეუთოს საქართველოში მისიის მანდატის გაგრძელება მოხეხრდება. ლენმარკერის აზრით, ამის გაკეთება აუცილებელია, რათა მსოფლიო საზოგადოებას მიეწოდოს ობიექტური ინფორმაცია. მართლაც, რა ხდება სინამდვილეში საქართველოსა და სამხრეთ ოსეთის საზღვარზე? თავისი იქ ყოფნის დროს ეუთოს მისიის წეამომადგენლებმა ხომ საოცარი ინერტულობა გამოავლნეს იმ ფაქტების შესწავლისას, რომლებიც დაკავშირებულია საზღვარზე არსებულ სროლებთან. თავისი მოვალეობების შესრულებისასაც: ცეცხლის შეწყვეტის შესახებ შეთანხმების კონტროლი და მონიტორინგი, გადაადგილებული პირებისა და დევნილების დაბრუნებისთვის ხელის შეწყობა, კონფლიქტის პოლიტიკური დარეგულირების წახალისება. რა გამოდის, თუკი ლენმარკერს დავუჯერებთ, დამკვირვებელთა ფუნქცია კვლავაც „ობიექტური ინფორმაციის" მიწოდება იქნება? როგორც ჩანს, ლენმარკერი თვითონაც მიხვდა, რომ არ იყო მართალი. იმავე დღეს, პარლამენტის წამომადგენელთან დავით ბაქარძესთან შეხვედრაზე, მან თავისი ნათქვამი შეავსო: „საერთაშორისო დამკვირვებლების იქ ყოფნა იქნება დევნილების უსაფრთხოების გარანტია. მათ სრული აქვთ დაბრუნდნენ საკუთარ სახლებში". მართლაც, ეს უკვე უკეთესად ჟღერს - როგორც ეუთოს მისიის სასარგებლო არგუმენტი. თავისი „არგუმენტები" ოფიციალურმა თბილისმაც მოამზადა. მან ცხინვალი ამ მისიის წარმომადგენლების მოტაცებაში დაადანაშაულა. ორშაბათს, 9 თებერვალს, საქართელოს შინაგან საქმეთა სამინისტროს ინფორმაციულ-ანალიტიკური დეპარტამენტის ხელმძღვანელმა შოთა უტიაშვილმა „კომერსანტს" შეატყობინა: „დაახლოებით 10:30ზე ოსური ფორმირების წევრებმა მოიტაცეს ეუთოს ორი დამკვირვებელი, როდესაც ისინი თავიანთ მოვალეობას ასრულებდნენ და იმყოფებოდნენ გორის რაიონის ქართულ სოფელ აძვისთან". ქართულმა მასმედიამ სცადა საზოგადოების ინტერესის აქცენტი გაეკეთებინა იმაზე, რომ ეს საერთაშორისო ექსპერტების გატაცების პირველი მცდელობაა. ხოლო გაამწყვეტი დასკვნა თავისი ჩვეული მანერით გააკეთა საქართველოს საგარეო საქმეთა მინისტრმა გრიგოლ ვაშაძემ: „ ინციდენტი ასაბუთებს იმას, რომ რუსეთის მიერ ოკუპირებულ ტერიტორიაზე არ არსებობს კანონიერება". |მთავარი||ანალიტიკა||ინტერვიუ||სტატიები||ვიდეო||არქივი|


ხმას ვაძლევ პირველად – knews.ge ოზჯან ფილიევი და ასლან მუსაევი 28 ოქტომბრის არჩევნებზე საკუთარ მოქალაქეობრივ ვალს პირველად მოიხდიან. 18 წლის ახალგაზრდები თელავის მუნიციპალიტეტის სოფელ ყარაჯალაში ცხოვრობენ. მათი ოცნებაა, საქართველოს ჰყავდეს ისეთი პრეზიდენტი, რომლის ერთ-ერთი მთავარი პრიორიტეტი ახალგაზრდების პრობლემების მოგვარება იქნება. ოზჯან ფილიევი ფიქრობს, რომ ქვეყნის პირველ პირს უნდა ჰქონდეს ინიციატივები, რომელიც მოსახლეობის დასაქმებას შეუწყობს ხელს. ოზჯანი ამავე დროს მიიჩნევს, რომ ქვეყნის ახლადარჩეული მეთაური მისაბაძი პიროვნება უნდა იყოს. ,,წელს არჩვენებში პირველად ვიღებ მონაწილეობას. ვფიქრობ, რომ პრეზიდენტს შეუძლია, კარგი საქმეები გააკეთოს და პრობლემები მოაგვაროს. უმუშევრობა არ უნდა იყოს, რადგან ახალგაზრდები ქვეყნიდან მიდიან. ისინი სამსახურს საქართველოში უნდა შოულობდნენ. მინდა, რომ ქართული ენა ისწავლებოდეს გაძლიერებულად, სკოლასა და სოფელში იყოს ბევრი პროექტი. მე არჩევნებზე მხარს დავუჭერ იმას, ვისაც ახალგაზრდების პრობლემების მოგვარებაზე კარგი პროგრამა ექნება. ჩართული ვარ არჩევნების მარათონშიც და სოფელში რომ მოდიან პოლიტიკოსები ხალხთან შესახვედრად, ვესწრები და ვუსმენ. მე ვფიქრობ, რომ ერთი ხმაც მნიშვნელოვანია არჩევნებზე, ამიტომ ყველა უნდა წავიდეთ“, – ამბობს knews.ge-სთან საუბრისას ოზჯან ფილიევი. ასლან მუსაევიც 18 წლისაა. ის ფიქრობს, რომ ქვეყანაში არსებული პრობლემების გადასაჭრელად პრეზიდენტმა ხალხთან ერთად უნდა იზრუნოს. ,,ძალიან მიხარია, რომ სრულწლოვანი ვარ და არჩევნებში მონაწილეობა მიწევს. მე და ბევრი ახალგაზრდა ვფიქრობთ, რომ მომავალმა პრეზიდენტმა ხალხის აზრი უნდა გაიგოს და გაითვალისწინოს. პრეზიდენტი საქართველოსთვის უნდა ზრუნავდეს მოსახლეობასთან ერთად. პირველ რიგში, ყურადღება უნდა მიექცეს სკოლებს, სპორტულ დარბაზებს. პრეზიდენტმა უნდა გაითვალისწინოს ახალგზრდების აზრი, ბევრს სწავლა უნდა, ვარჯიში და ამაში ხელი უნდა ეწყობოდეს. აუცილებელია, რომ სოფლებსა და სკოლებში ხორციელდებოდეს ახალგაზრდული პროექტები , არ უნდა ირჩეოდეს ქართველია თუ ეთნიკურად სხვა ეროვნების ახალგაზრდა, ერთად უნდა ვიმუშაოთ“, – ამბობს knews.ge-სთან მუსაევი. ეთნიკური უმცირესობების წარმომადგენელი ახალგაზრდების ინფორმირებულობის გაზრდის აუცილებლობაზე მიუთითებენ მესამე სექტორში. არასამთავრობო ორგანიზაცია „ვეჟინის“ თავმჯდომარე ლაურა ხარიტონაშვილი ფიქრობს, რომ სამოქალაქო საზოგადობრივმა ორგანიზაციებმა უნდა განახორციელონ ისეთი ღონისძიებები, რომლებიც ხელს შეუწყობს ეთნიკურ თემში მცხოვრები ახალგაზრდების ინტეგრაციას. ,,მნიშვნელოვანია, რომ აზალგაზრდებმა გაიაზრონ სამოქალაქო თვითშეგნების არჩევნების მნიშვნელობა და ასევე, საკუთარი როლისა და მონაწილეობის მნიშნელობა. აუცილებელია მათი აქტიური ჩართულობა პროექტებში და ინტეგრაცია საზოგადოებასთან“, – განუცხადა Knews.ge-ს ლაურა ხარიტონაშვილმა. Posted by კახეთის ხმა / knews.ge on ოთხშაბათი, 24 ოქტომბერი, 2018 ← ქალი ამომრჩეველი და საპრეზიდენტო არჩევნები როგორია ყარაჯალაში მცხოვრები მოსახლეობის მოლოდინი არჩევნების წინ → ხვალ კახეთში საგზაო მოძრაობა შეიზღუდება May 2, 2015 კახეთის ხმა 0 საქართველოსა და ევროკავშირს შორის ასოცირების შესახებ შეთანხმება. კარი I (30 წამი) May 19, 2014 კახეთის ხმა 0 ახალი რეგულაციები კვების პროდუქტების მწარმოებლებისთვის January 26, 2015 კახეთის ხმა 0


თავისუფლების დღიურები ეკა მაზმიშვილი - მენეჯერი ივნისი 17, 2012 https://www.radiotavisupleba.ge/a/24621250.html 288p | 31,3MB


თხრობითი, პროზაული ჟანრი, რომელსაც ახასიათებს მცირე მოცულობის ტექსტი და ერთიანი მხატვრული მოვლენის ასახვა. ჟანრს აქვს ორი ისტორიულად ჩამოყალიბებული სახესხვაობა: მოთხრობა (ვიწრო გაგებით) და ნოველა. საზღვრები «მცირე ჟანრის» ამ ორ ნაწარმოებს შორის არამდგრადია, ზოგიერთ შემთხვევაში ერთ ნაწარმოებში შეიძლება მოხდეს როგორც ერთის, ისე მეორის ნიშნების შერწყმა. ნოველა გამოირჩევა მწვავე კონფლიქტით, სიუჟეტის დრამატიზმით, არცთუ იშვიათად მთავრდება მოულოდნელი ფინალით. სხვაგვარად ვითარდება სიუჟეტიც, აზრიც მოთხრობაში (ვიწრო გაგებით) - ერთიანი მოვლენის ფონზე აისახება ცხოვრების კანონზომიერებები. სამყარო მკითხველის წინაშე წარმოდგება ზოგჯერ დრამატული წინააღმდეგობების წარმოსახვით, ზოგჯერ კი ლირიკული გრძნობების მოზღვავებით, ცრემლითა თუ ღიმილით. Source: ხელოვნების ენციკლოპედიური ლექსიკონი


text: ქართული პრესის მიმოხილვა. 2014 წლის 29 აპრილი "რეზონანსი" წერს, რომ "ზუსტად 2 დღეში ახალგორის მიმართულებით სამხრეთ ოსეთის დე ფაქტო საზღვარზე გადაადგილებისთვის საჭირო საბუთი - ფორმა 9 - ძალას კარგავს და მოქმედებაში ახალი საბუთი - საშვი - შედის, თუმცა ეს უკანასკნელი დაბის მოსახლეობის დაახლოებით 80%-ს ამ დრომდე არა აქვს. როგორც"რეზონანსისთვის" გახდა ცნობილი, ყველა იმ პირთა სია, ვისზეც ეს საბუთი გაიცემა, დღეს და ხვალ გაიკვრება. ადგილობრივების ვარაუდით, სამხრეთ ოსეთის დე ფაქტო ხელისუფლება დათქმულ 1-ლ მაისამდე საშვების გაცემას ვერ დაასრულებს და ფორმა 9-ის მოქმედებას ვადას გაუგრძელებს, თუმცა ამას არც ცხინვალი და არც დე ფაქტო საზღვარზე მდგარი რუსი სამხედროები არ ადასტურებენ". თვითმმართველობის არჩევნების თემაზე დღევანდელ პრესაში არაერთი ინტერვიუ ქვეყნდება. თბილისის მერობის ერთ-ერთი კანდიდატი, კახა კუკავა, "რეზონანსს" ეუბნება: "ჩვენ ყველას აქეთ ვთავაზობთ, რომ ჩვენს კოალიციას შემოუერთდნენ. 13 მაისამდეა ვადა და ჩვენი ბლოკის კარი ყველასთვის ღიაა", - ასე ეპატიჟება კახა კუკავა ოპოზიციურ ძალებს ბლოკ "არასაპარლამენტო ოპოზიციაში" და ამავე ინტერვიუში, ჟურნალისტის შეკითხვაზე პასუხად, ნინო ბურჯანაძის კოალიციასთან გაერთიანების პერსპექტივაზე ამბობს: "კონსულტაციები შეჩერებულია, ვინაიდან, როგორც მე ვიცი, ნინო ბურჯანაძეა ამის კატეგორიული წინააღმდეგი". "ახალ თაობას" "ნაციონალური მოძრაობის" წარმომადგენელი ზურაბ ჭიაბერაშვილი ეუბნება: "ადგილობრივი თვითმმართველობის არჩევნებზე ვაჩვენებთ იმაზე მეტ შედეგს, ვიდრე პრემიერი ღარიბაშვილი. ჩვენი რჩევა იქნება, რომ მათ ნორმალური წინასაარჩევნო გარემო უზრუნველყონ. ხელისუფლებამ ეკონომიკასა და ქვეყნის განვითარებას უნდა მიხედოს. "ნაციონალური მოძრაობის" ლანძღვით ქართველი საზოგადოების მხარდაჭერას ვერ მოიპოვებენ". წინასაარჩევნო გარემოთი უკმაყოფილოა ნინო ბურჯანაძესთან კოალიციაში მყოფი "ქართული დასის" ლიდერი ჯონდი ბაღათურიაც. ის "ალიას" კორესპონდენტს უცხადებს: "ყველაფერი გააკეთა ხელსუფლებამ, რომ არსებობის საშუალება არ გვქონოდა, არათუ ფუნქციონირების, არა მხოლოდ ფინანსები, საკანონმდებლო დონეზეც სრული იგნორია. 2 თვე ვმუშაობდით საარჩევნო გარემოს შესაცვლელად და მაინც ხათუნა გოგორიშვილის კოდექსი იქნა მოწონებული". "საქართველოს რესპუბლიკის" ავტორი კი თბილისის მერობის კანდიდატებზე წერს: "ქართული ოცნების", ანუ ბიძინა ივანიშვილის, კანდიდატს მერობას, ალბათ, ვერავინ შეეცილება, მაგრამ "ნაცმოძრაობის", ანუ უგულავას, კანდიდატის მეორე საპრიზო ადგილი ძალიან სათუოა - ამ საპატიო ადგილის მოპოვების ყველაზე რეალური შანსი დიმიტრი ლორთქიფანიძეს აქვს. არ იფიქროთ, მისთვის ჩემპიონობა არ მემეტებოდეს, მაგრამ დღევანდელ საქართველოში ბიძინა ივანიშვილის ავტორიტეტი ბევრად აღემატება ნინო ბურჯანაძისას, ვის პარტიასაც წარმოადგენს მართლაც ღირსეული ადამიანი, დიმიტრი ლორთქიფანიძე". ანტიდისკრიმინაციული კანონპროექტის შესახებ კრიტიკულ მოსაზრებებს გაეცნობით დღევანდელ გაზეთებში. "ალია" წერს პარლამენტთან კანონის მოწინააღმდეგეთა მიერ დაგეგმილ აქციაზე და მკითხველს სთავაზობს ინტერვიუს სამების ტაძრის დიაკონ ელიზბარ დიაკონიძესთან. ის კითხულობს: "ყველას, თურმე, უნდა ეს ანტიდისკრიმინაციული კანონი და რაა ამის ქვეშ შეფარული? სინამდვილეში დისკრიმინირებული გამოვდივარ მე, მართლმადიდებელი, ჩემი წინაპრის საფლავიდან მოყოლებული, შვილებით და შვილიშვილების ჩათვლით, იმიტომ რომ ორი პედერასტი უნდა დადიოდეს და ტელევიზორით გამოდიოდეს!". "ახალი თაობისთვის" მიცემულ ინტერვიუში ანტიდისკრიმინაციული კანონის დღეს მიღებას "შეგნებულ პროვოკაციად" აფასებს "სახალხო პარტიიის" ლიდერი მამუკა გიორგაძე: "ნებისმიერი მორწმუნე ადამიანი გამოვა და იტყვის, რომ ერთსქესიანთა უფლებების გაზრდა მათთვის მიუღებელია. ეს რწმენის საკითხია. ხელისუფლების მოქმედება სწორედ ამაზეა გათვლილი, რომ რომელიღაც ჯგუფი გამოვა და ამას გააპროტესტებს. მერე ამ ყოველივეს მიაწვდიან დასავლეთს და იქიდან საქართველოში წამოვა გრანტები ე.წ. ჰომოფობიის წინააღმდეგ საბრძოლველად", - ასე ესმის ანტიდისკრიმინაციული კანონის მიღების საფუძველი მამუკა გიორგაძეს, რომელსაც "ახალი თაობის" კორესპონდენტი ესაუბრა.


text: ნიუ-იორკ ტაიმსი: რუსეთის სამხედრო დაზვერვა თალიბებს ფულს სთავაზობდა ავღანეთში კოალიციის სამხედროების მოკვლისთვის პოლიტიკაეკონომიკასაზოგადოებაკულტურასპორტი ასათიანის კუთხენიკოს პოდკასტიდილის საუბრებიკორონა კომპასილიტერატურული წახნაგებიკონკრეტულად განათლებაზექალთა პალატა თავისუფლების მონიტორიანარეკლები აგვისტოს ომიდამოუკიდებლობის 100 წელიწიგნებში (გა)დარჩენილი ქალაქი11 წელი - 11 ამბავი ავღანეთის უშიშროების სამსახურის საგუშაგო იმ ადგილთან, სადაც ორი ამერიკელი სამხედრო მოკლეს წინა დღით განგარჰარის პროვინციაში აშშ-ის დაზვერვის სამსახურის ოფიციალურ პირთა თანახმად, რუსეთის სამხედრო დაზვერვა (ГРУ) თალიბანთან დაკავშირებულ მებრძოლებს სთავაზობდა ფულს აშშ-ისა და კოალიციის ჯარის სამხედროთა მოსაკლავად, იტყობინება ნიუ-იორკ ტაიმსი, რომელიც ეყრდნობა წყაროს ამერიკის დაზვერვის სამსახურიდან. გაზეთის 26 ივნისის გამოცემაში გამოთქმულია ვარაუდი, რომ რადიკალური ისლამისტები, ასევე მათთან დაკავშირებული შეიარაღებული დამნაშავეები ამგვარი ქმედებისთვის საჩუქრად ფულს იღებდნენ რუსეთის სამხედრო დაზვერვის საიდუმლო დანაყოფისგან წარმატებული თავდასხმებისთვის. ვაშინგტონში რუსეთის საელჩომ უარყო ცნობა და განაცხადა, რომ ეს არის "დაუსაბუთებელი და ანონიმური ბრალდებები". თალიბანის მეთაურთა წარმომადგენლობამ 27 ივნისს განაცხადა, რომ გაერთიანება გადაჭრით უარყოფს გამოთქმულ მტკიცებას. ამავე განცხადებით, "თალიბანი არ არის დამოკიდებული საიდუმლო სამსახურის ან უცხო ქვეყნის ქველმოქმედებაზე და ის არავის საჭიროებს სამიზნის განსაზღვრისთვის". შარშან ავღანეთში 20 ამერიკელი სამხედრო მოკლეს. არ არის ცნობილი, რომელი მათგანი გახდა ფულის სანაცვლოდ მკვლელობის მსხვერპლი. გაზეთის თანახმად, საიდუმლო გადახდის თაობაზე უკვე ცნობილია რამდენიმე თვეა. ინფორმაცია, კერძოდ, მიღებული იქნა თალიბების დაკითხვის შედეგად. არ არის ცნობილი, ვინ დგას გადახდის უკან, მაგრამ ამერიკელი მიმომხილველები ვარაუდობენ, რომ ამგვარ ოპერაციებს წარმართავს რუსეთის სამხედრო დაზვერვის საიდუმლო ქვეგანყოფილება, რომელიც ოფიციალურად იწოდება 29155-ე სამხედრო ნაწილად. "ნიუ-იორკ ტაიმსი" წერს, რომ დასავლეთის დაზვერვის აზრით, ამ ქვეგანყოფილების მიერ ტარდება დასავლეთის დესტაბილიზაციის კამპანია დივერსიის - სხვადასხვა სახის ძირგამომთხრელი საქმიანობის და მკვლელობების გზით. ამ ქვეგანყოფილებაზეა ეჭვი, რომ თავს დაესხა სერგეი და იულია სკრიპალებს სოლსბერიში, 2018 წელს. ამერიკელი სამხედროების მკვლელობისთვის დასაჩუქრების თაობაზე ინფორმაცია მიაწოდეს აშშ-ის შტატების პრეზიდენტს, დონალდ ტრამპს და თემა განიხილეს სახელმწიფო უშიშროების კრებაზე. გაზეთის მონაცემებით, საპასუხო ზომების სია შეიცავს ოფიციალურ პროტესტებს, სანქციებს და სხვა ზომებს. საბოლოო გადაწყვეტილება მიღებული არ არის. აშშ-ის ოფიციალური წარმომადგენლებმა უარი თქვეს ინფორმაციის კომენტირებაზე. სახელმწიფო უშიშროების საბჭოს წარმომადგენელმა, პენტაგონმა, ასევე ცენტრალურმა სადაზვერვო სამსახურმა (CIA) არ ისურვეს კომენტარის გაკეთება მტკიცებაზე, რომელზეც მოგვიანებით ვაშინგტონ პოსტიც იტყობინებოდა. კოალიციის სამხედროთა მოკვლის ორგანიზება რუსეთის მხრიდან თალიბანის მხარდაჭერის მნიშვნელოვანი გაძლიერება და, როგორც "ნიუ-იორკ ტაიმსი" წერს, დასავლეთის კოალიციის სამხედროებზე პირველი ცნობილი თავდასხმა იქნებოდა, რომელსაც რუსეთის დაზვერვა უკეთებს ორგანიზებას. რუსეთის პრეზიდენტის, ვლადიმირ პუტინის პრესმდივანმა, დმიტრი პესკოვმა განაცხადა, რომ კრემლში არაფერი იციან ამგვარი ბრალდებების შესახებ და რომ, "თუ მათ წაგვიყენებენ, პასუხს გავცემთ", განაცხადა პესკოვმა გაზეთის შეკითხვაზე. ჩანაცვლება და ნარკოფობია ეროვნული გამოცდები დაიწყო - რა არ უნდა გამოგრჩეს 6 ივლისს კვოტმაგინებლობის აუტანელი სიმსუბუქე: რატომ არ უნდა ვეწინააღმდეგებოდეთ გენდერულ კვოტებს გამოცდები 6 ივლისიდან: და ვისაც სიცხე ექნება?! "არა ონის კასკადს" - გაჩერებას არავინ აპირებს! ღამე დამარხული სამი შვილის დედა (78993) დაბადების დღეზე, რომელიც 19 წლის ფეხბურთელის სიკვდილით დასრულდა, ევროპის ჩემპიონი ძიუდოისტიც იმყოფებოდა (76257)


text: შვეიცარიელი ზეპ ბლატერი დღეს კიდევ ერთხელ აირჩიეს ფიფას პრეზიდენტად - მიუხედავად მოწოდებებისა კენჭისყრის გადადების თაობაზე, ორგანიზაციაში კორუფციასთან დაკავშირებული სკანდალის გამძაფრების გამო. ციურიხში გამართულ კენჭისყრაზე დელეგატებმა ბლატერი 203-დან 186 ხმით დაამტკიცეს - მას შემდეგ, რაც არ დაკმაყოფილდა ინგლისის ფეხბურთის ასოციაციის მოწოდება არჩევნების გადადების შესახებ. ბლატერი, რომელიც უკვე 13 წელია სათავეში უდგას ფიფას, პირობას დებს, რომ აღადგენს ორგანიზაციის რეპუტაციას.


text: კასპის მუნიციპალიტეტი — ადმინისტრაციული რაიონი შიდა ქართლის მხარეში. მუნიციპალიტეტის ტერიტორია 1917 წლამდე ტფილისის გუბერნიის გორის მაზრაში შედიოდა, 1917–30 წლებში — გორის მაზრაში, 1930 წლიდან ცალკე რაიონია. ადმინისტრაციული ცენტრია ქალაქი კასპი. ბუნება მდებარეობს შიდა ქართლის ვაკეზე, მდინარე მტკვრის ორივე მხარეს. ტერიტორია - 802 კვ. კმ., მათ შორის სასოფლო-სამეურნეო სავარგულებს უკავია 360 კვ. კმ. ჩრდილოეთით მას აკრავს კავკასიონის სამხრეთი განშტოებანი, სამხრეთით — თრიალეთის ქედი. მუნიციპალიტეტის ტერიტორიაზე მიედინება მდინარეები მტკვარი, ქსანი, ლეხურა, კავთურა, თეძამი. მოსახლეობა მოსახლეობის რიცხოვნობა — 43 771 კაცი (2014); სიმჭიდროვე — 54,5 კაცი კვ.კმ-ზე. მუნიციპალიტეტში 72 დასახლებული პუნქტია: 1 ქალაქი, 71 სოფელი. აღწერის მონაცემები მმართველობა მუნიციპალიტეტის წარმომადგენლობითი ორგანოა მუნიციპალიტეტის საკრებულო, ხოლო აღმასრულებელი ორგანო — გამგეობა. მუნიციპალიტეტის ადგილობრივი თვითმმართველობის ადმინისტრაციული ერთეულებია: ქალაქის საკრებულო — 1: კასპი; თემის საკრებულო — 15: აღაიანის (საქადაგიანო, ხიდისყური), ახალქალაქის (ახალსოფელი, გარიყულა, გოსტიბე, ერთაწმინდა, ზემო ჩოჩეთი, თეძმისხევი, კაპრაშიანი, რკონი, ჩაჩუბეთი), ახალციხის (მთიულთუბანი, ნოსტე, ცხავერი), გომის (ბორტა, ნიაბი), დოესის (გრაკალი), ზემო ხანდაკის, (კალოუბანი, ჭყოპიანი), თელიანის (სასირეთი), კავთისხევის (გუდალეთი, ეზატი, თვალადი, მირიანი, ქებაანი, ქვემო ჩოჩეთი, ქვემო ხანდაკი), კოდისწყაროს (ზადიანთკარი, ზემო რენე, ნიგოზა, სარიბარი, ქვემო რენე, ყარაფილა, ჩობალაური), ლამისყანის (თვაურები, ხვითი), მეტეხის (ბარნაბიანთკარი, სადგური მეტეხი), ოკამის (თეზი, იგოეთი, მრგვალი ჭალა, ფერმა, ჩანგილარი), სამთავისის (ბოჟამი, თოგოიანთკარი), ქვემო ჭალის (ახალშენი, გამდლისწყარო, გორაკა, ვაკე, პანტიანი, საკორინთლო), წინარეხის (გომისჯვარი, თელათგორი, იდლეთი, ლავრისხევი), სოფლის საკრებულო — 1 ხოვლეს. ეკონომიკა მუნიციპალიტეტში შემდეგი სამრეწველო საწარმოები იყო: კასპის ცემენტის ქარხანა, მეტეხის საშენ მასალათა კომბინატი, აგრეთვე კვების მრეწველობის საწარმოები, ღვინის და საკონსერვო ქარხნები. სოფლის მეურნეობის წამყვანი დარგებია: მევენახეობა, მეხილეობა, მებოსტნეობა, სარძევე მეცხოველეობა. მოჰყავთ მარცვლეული. მუნიციპალიტეტს კვეთს ქვეყნის მთავარი სარკინიგზო და საავტომობილო მაგისტრალები. კულტურა მუნიციპალიტეტში 49 სახელმწიფო და 2 არასახელმწიფო ზოგადსაგანმანათლებლო სკოლაა, 2 საშუალო პროფესიული და 1 უმაღლესი სასწავლებელი, 43 ბიბლიოთეკა, 1 თეატრი და 2 მუზეუმი. (მხარეთმცოდნეობის მუზეუმი, ი. ჯავახიშვილის სახ. მუზეუმი ხოვლეში). ღირსშესანიშნაობანი მუნიციპალიტეტში არქიტექტურის და კულტურის მრავალი მნიშვნელოვანი ძეგლია: რკონის კომპლექსი, სამთავისის ტაძარი, სხვილოს ციხე-დარბაზის კომპლექსი, ქვათახევის, მეტეხის, ახალქალაქის კომპლექსები და სხვა. სქოლიო


text: სასჯელაღსრულებითი დეპარატმენტის ყოფილი უფროსი ბაჩო ახალაია, რომლის დანიშვნამაც აზრთა მკვეთრი სხვადასხვაობა გამოიწვია, თავდაცვის მინისტრის პოსტზე მუშაობას შეუდგა და საზოგადოებას სამოქმედო გეგმის მონახაზიც ოპერატიულად გააცნო. სამინისტროს “უწყვეტ და ნათელ მიზანს”, ახალაიას თქმით, სამი ძირითადი პრიორიტეტი წარმოადგენს: “მოდერნიზაცია, მშვიდობა და ნატოში ინტეგრაცია.” საქართველოში “ვარდების რევოლუციის” შემდეგ სამხედრო უწყების პირველ პირებად დანიშნულ პოლიტიკოსებს არ დასცალდათ მკაფიო სამოქმედო გეგმის შექმნა და მისი ბოლომდე მიყვანა. 6 თავდაცვის მინისტრიდან, რომლებიც ბოლო 6 წლის განმავლობაში შეიცვალნენ – ყველაზე დიდხანს 2 წლის განმავლობაში უწყებას დავით კეზერაშვილი მართავდა. რიგით მეშვიდე თავდაცვის მინისტრს, ბატონ ბაჩო ახალაიას, ყველა წინამორბედზე უფრო ცუდი სასტარტო მდგომარეობა აქვს. ვგულისხმობ მისი პიროვნების მიმართ საზოგადოებაში არსებულ ნდობის დეფიციტს. თუმცა, როგორც ჩანს, საქართველოს პრეზიდენტის მხრიდან ბაჩო ახალაიას არც ნდობა მოაკლდება და არც მხარდაჭერა. ყოველ შემთხვევაში, სააკაშვილი დაჰპირდა სამხედროებს, რომ მომავალ წელს თავდაცვის ბიუჯეტი თუ ვერ გაიზრდება, არც შემცირდება.ჩვენ ვიგებთ მშვიდობას მიუხედავად ეკონომიკური პრობლემებისა, 2009 წელს თავდაცვის უწყება 900 მილიონი ლარით დაფინანსდა. თუკი მომავალ წელსაც თავდაცვის ხარჯები ამ მოცულობით დაფინანსდება, ეს სულაც არ იქნება ცოტა საქართველოს 25 000-კაციანი ჯარისთვის. მაგრამ რა პრიორიტეტებს უნდა მოხმარდეს საზოგადოებრივი თანხები? ახალი თავდაცვის მინისტრი ბაჩო ახალაია ამბობს, რომ პრიორიტეტები “უწყვეტია და ნათელი”. პირველ ყოვლისა ეს არის “მშვიდობა”, რაც, ახალი თავდაცვის მინისტრის თქმით, მისი ერთ-ერთი უმთავრესი საზრუნავია. ”მშვიდობა ეს არის ის, რისთვისაც ჩვენ ვცდილობთ თავდაცვისუნარიანობის გაძლიერებას. რადგანაც ჩვენ ვიგებთ მშვიდობას, შესაბამისად თავდაცვისუნარიანობის გაძლიერება გვჭირდება იმისათვის, რომ დავიცვათ ეს მშვიდობა,” – აღნიშნა თავის პირველ პრეს-კონფერენციაზე ბაჩო ახალაიამ. მაგრამ “მშვიდობა”, სამხედრო უწყებისათვის ნამდვილად ახალი, საკმაოდ აბსტრაქტული და ბუნდოვანი შინაარსის პრიორიტეტია. თუ აქ იგულისხმება თავდაცვის ამოცანების გადაჭრა და ქვეყნის თავდაცვისუნარიანობის უზრუნველყოფა – ეს კიდევ გასაგებია. მაგრამ, მშვიდობა – ეს არის პოლიტიკური ხაზი, რომელსაც განსაზღვრავს და განახორციელებს ქვეყნის საკანონმდებლო და აღმასრულებელი ხელისუფლება. არმია კი ან იბრძვის, ან ემზადება ომისათვის. შესაბამისად, თუკი არმიის მთავარი პრიორიტეტი იქნება მშვიდობის უზრუნველყოფა ნახევრადოკუპირებულ ქვეყანაში, ეს ნიშნავს, რომ არმიას ავალებ, მშვიდობა მის ხელთ არსებული საშუალებებით, ანუ ძალის გამოყენებით დაამყაროს, რაც “რკინის ხელის” ბაჩო ახალაიას გამინისტრების შემთხვევაში კიდევ უფრო რეალური ჩანს. სააკაშვილს გარკვეული შიშიც აქვს ჯარისადმი, რამდენადაც ჯარში საკმაოდ დიდია პროტესტი განცდილი მარცხის გამო. არც ის გამოირიცხება, რომ “მშვიდობაში” ასევე იგულისხმებოდეს, სიმშვიდის დამყარება თავად სამხედრო უწყებაში, სადაც არსებული პოლიტიკური რეჟიმის მიმართ უკმაყოფილება გაიზარდა დაუსრულებელი საკადრო ექსპერიმენტებითა და შარშანდელი აგვისტოს ომის მარცხის გამო. “თუკი 2008 წლის აგვისტომდე, პრეზიდენტი და მთლიანად მმართველი პოლიტიკური გუნდი ჯარს იყენებდა, როგორც პიარკამპანიის ერთ-ერთ შემადგენელ ნაწილს და ერთ-ერთ საუკეთესო პროექტს, აგვისტოს ომის შემდეგ სერიოზული პრობლემები წარმოჩინდა. მეტიც, "დღეს, პრეზიდენტ სააკაშვილს გარკვეული შიშიც აქვს ჯარისადმი, რამდენადაც ჯარში საკმაოდ დიდია პროტესტი განცდილი მარცხის გამო. ამიტომ ეს გადაწყვეტილება, ჩემი აზრით, უკავშირდება ვიწრო პოლიტიკური კონტროლის განხორციელებას”, - ამბობს უსაფრთხოების საკითხების ექსპერტი ირაკლი სესიაშვილი. ყბადაღებული მოდერნიზაცია ფინანსების გარეშე ნაკლებად ბუნდოვანია, მაგრამ განსახორციელებლად საკმაოდ რთული ამოცანაა მეორე პრიორიტეტი, რომელიც თავდაცვის მინისტრმა ჩამოაყალიბა: “მოდერნიზაცია ნიშნავს, საქართველოს მთელი არმიის კიდევ უფრო კარგად აღჭურვას, განათლების დონის კიდევ უფრო ამაღლებას. ეს ნიშნავს იმას, რომ გვყავდეს უფრო მეტი განათლებული, უფრო მეტად მოტივირებული და უფრო კარგად აღჭურვილი ოფიცრები და პირადი შემადგენლობა.” საქართველოში სავალალო მდგომარეობაშია სამხედრო განათლების სისტემა აღჭურვა, განათლება და მოტივაციის ამაღლება, – რაშიც საყოფაცხოვრებო პირობებისა და შრომის ანაზღაურების ზრდა იგულისხმება, – ქართულ არმიას მართლაც წამალივით სჭირდება. შარანდელი ხუთდღიანი ომის შედეგად ქართულმა არმიამ ყველაზე დიდი მატერიალური და ადამიანური დანაკარგები განიცადა. როგორც შარშან შემოდგომაზე ყოფილმა თავდაცვის მინისტრმა დავით კეზერაშვილმა განაცხადა საპარლამენტო კომისიის სხდომაზე, ზარალი, რომელიც სამხედრო უწყებამ განიცადა ომის დროს, 400 მილიონ ლარს შეადგენს, ეს კი არმიის წლიური ბიუჯეტის თითქმის ნახევარია. სავალალო მდგომარეობაშია საქართველოს სამხედრო განათლების სისტემა და მისი პირმშო - თავდაცვის ეროვნული აკადემია, რომელიც ვერც სასწავლო-მატერიალური ბაზით და ვერც მომზადების პროგრემებით ვერ აკმაყოფილებს თანამედროვე მოთხოვნებს. მაგრამ ყველა მიმართულებით მოდერნიზებას სჭირდება დამატებითი თანხები. თავდაცვა კი გაისად დამატებით თანხებს ვერ მიიღებს. როგორც ჩანს, საქართველო ვეღარ მიიღებს ამერიკისაგან დაპირებულ იმ 100 მილიონ დახმარებას სამხედრო მიზნებისათვის, რომელიც პენტაგონმა “ჰუმანიტარული ამოცანებისათვის” სახელმწიფო დეპარტამენტს დაუბრუნა უკან. რჩება ერთადერთი შანსი – ქამრების შემოჭერა და შიდა რესურსების დაზოგვით გადაუდებლად საჭირო სამხედრო ტექნიკისა და შეიარაღების შეძენა, რაც, – იმ შემთხვევაში, თუ ღმერთმა ქნა და მოხერხდა, – შემდეგ პრობლემას აყენებს დღის წესრიგში. კერძოდ, იმას, თუ რა ტექნიკა უნდა იქნეს შეძენილი და სად, რომელ ქვეყანაში. რუსეთ-საქართველოს ომის გაკვეთილებით თუ ვიმსჯელებთ, საქართველოს არმიას სჭირდება საზენიტო-სარაკეტო კომპლექსების დეფიციტის შევსება და ამ ეტაპზე თუნდაც ორი გამანადგურებელი სამხედრო თვითმფრინავის შეძენა. ამის შანსი, თავის დროზე ხელიდან იქნა გაშვებული, ამბობს სამხედრო ექსპერტი ირაკლი ალადაშვილი და დასძენს, რომ “დღეს უკვე გამანადგურებელი ავიაციის შეძენა თითქმის შეუძლებელი ჩანს”. “არანატოური დუეტი” სამხედრო უწყებაში მშვიდობისა არ იყოს, ნატო-ში გაწვერიანებაც, – რაც საქართველოს თავდაცვის ახალმა მინისტრმა თავის მესამე პრიორიტეტად გამოაცხადა, - მთელი სახელმწიფო ხელისუფლების ამოცანაა. გულუბრყვილობაა იმის ფიქრი, რომ საქართველოს ნატოს კლუბში მხოლოდ მაღალ დონეზე მოდერნიზებული არმიის გამო მიიღებდნენ. ალიანსში გაწევრიანებისათვის მთავარი კრიტერიუმია დემოკრატია, ადამიანის უფლებების დაცვა, ეკონომიკური სტაბილურობა და კონფლიქტების მოგვარება, როგორც ქვეყნის შიგნით, ისე მის საზღვებზე. არმიის წილი პასუხისმგებლობა ამ მიზნის მიღწევაში ისაა, რომ უპასუხებდეს ნატოს სამხედრო სტანდარტებს, როგორც მართვის, ისე ოპერატიულ დონეზე, რაც სამხედრო ქვედანაყოფების ალიანსის ამოცანებთან თავსებადობის გულისხმობს. ანუ, როგორც ბაჩო ახალაია ამბობს, ეს უნდა იყოს ისეთი სამხედრო ძალა, რომელიც “ნატოსათვის არ იქნება ტვირთი.” თუკი ეს ამოცანა მიღწეულ იქნა, მაშინ პიროვნულ ფაქტორებს მართლა აღარ ექნება დიდი მნიშვნელობა. ვგულისხმობ იმას, რომ ახალ თავდაცვის მინისტრს და არც გენერალური შტაბის უფროსს , გენერალ დევი ჭანკოტაძეს, არ აქვთ დამთავრებული ნატოს არც ერთი ქვეყნის უმაღლესი სამხედრო სასწავლებელი.


მასწავლებლებისთვის - Page 3 of 30 - ციფრული სკოლა Showing 25–36 of 358 results TƏBİƏT 6 HİSSƏ 1 ₾2,10 – ₾4,90 ავტორები: მ. ბლიაძე, რ. ახვლედიანი TƏBİƏT 6 HİSSƏ 2 ავტორები: რ. ახვლედიანი, ნ. შათირიშვილი, მ. სულამანიძე მასწავლებლის წიგნი დაეხმარება პედაგოგებს, მოსწავლეებს თავიანთ მშობლიურ ენაზე შეასწავლონ და შეაყვარონ საგანი. პროფესიონალების შესრულებული თარგმანი დადასტურებულია აზერბაიჯანულენოვანი ექსპერტების მიერ. მასწავლებლის წიგნი დაეხმარება პედაგოგებს, მოსწავლეებს თავიანთმ შობლიურ ენაზე შეასწავლონ და შეაყვარონ საგანი. პროფესიონალების შესრულებული თარგმანი დადასტურებულია რუსულენოვანი ექსპერტების მიერ. МАТЕМАТИКА 5 Часть 1 წიგნი დაეხმარება რუსულენოვან მოსწავლეს, მშობლიურ ენაზე შეისწავლოს ის თემები, რომლებიც ეროვნული სასწავლო გეგმის მიხედვით არის გათვალისწინებული. სახელმძღვანელოში ძალიან საინტერესოდ არის დალაგებული თემები, თარგმანი კი შესრულებულია მაღალ დონეზე და დამტკიცებულია ექსპერტების მიერ. МАТЕМАТИКА 5 Часть 2 ავტორები: ნ. ჯაფარიძე, ნ. წულაია, მ. წილოსანი МАТЕМАТИКА 6 Часть 1 ₾2,40 – ₾5,60 МАТЕМАТИКА 6 Часть 2 ₾1,50 – ₾3,50 ავტორები: გ. კვანტალიანი, ლ. მიქიაშვილი, თ. კვანტალიანი ავტორები: ლ. მიქიაშვილი, მ. ლევიძე, გ. კვანტალიანი მასწავლებლის წიგნი დაეხმარება პედაგოგებს, მოსწავლეებს თავიანთ მშობლიურ ენაზე შეასწავლონ და შეაყვარონ საგანი. პროფესიონალების შესრულებული თარგმანი დადასტურებულია რუსულენოვანი ექსპერტების მიერ. ავტორი: გ. კვანტალიანი, ლ. მიქიაშვილი, თ. კვანტალიანი რვეული დაეხმარება რუსულენოვან მოსწავლეს, მშობლიურ ენაზე განიმტკიცოს ეროვნული სასწავლო გეგმით გათვალისწინებული მასალა. თარგმანი კი შესრულებულია მაღალ დონეზე და დადასტურებულია ექსპერტების მიერ.


text: საკუთარი სახელი ბუაჩიძე შეიძლება აღნიშნავდეს ერთ-ერთ შემდეგ პიროვნებათაგანს: ანდრო ბუაჩიძე — კრიტიკოსი, მთარგმნელი, პოეტი ბენიტო ბუაჩიძე — კრიტიკოსი, ლიტერატურათმცოდნე გასტონ ბუაჩიძე — მწერალი, მთარგმნელი გიორგი ბუაჩიძე — შორეული ნაოსნობის კაპიტანი გრიგოლ ბუაჩიძე — საბჭოთა კავშირის გმირი გურამ ბუაჩიძე — გეოლოგი თამაზ ბუაჩიძე — ფილოსოფოსი თედორე ბუაჩიძე — საბჭოთა სამხედრო მოღვაწე თენგიზ ბუაჩიძე — ლიტერატურათმცოდნე, მწერალი იოსებ ბუაჩიძე — გეოლოგი, ჰიდროგეოლოგი კიტა ბუაჩიძე — დრამატურგი პეტრე ბუაჩიძე — დერმატოლოგ-ვენეროლოგი სამუელ ბუაჩიძე — ბოლშევიკი რევოლუციონერი სოფიო ბუაჩიძე — ქირურგი ქართული გვარები


text: აბაშა — ქალაქი საქართველოში, აბაშის მუნიციპალიტეტის ადმინისტრაციული ცენტრი. მდებარეობს მდინარეებს აბაშასა და ნოღელას შორის, ზღვის დონიდან 23 მ სიმაღლეზე. ქალაქ თბილისიდან მდებარეობს დაახლოებით 258 კმ-ში. ქალაქად გამოცხადდა 1964 წელს. ქალაქში არის რკინიგზის სადგური, სამრეწველო საწარმოები, ჯანდაცვის, განათლებისა და კულტურის დაწესებულებები. აბაშაში არის ჭყონდიდის ეპარქიის რეზიდენცია. სახელწოდება სიტყვა აბაშა არაბულიდან მომდინარეობს, ლეგენდის თანახმად არაბებს მდინარის გადალახვა სურდათ, მაგრამ ის ადიდებულა და ერთმანეთს უყვიროდნენ „აბა - შა“, ე. ი. უკან დავიხიოთო. „ქართლის ცხოვრებაში“ მემატიანე ჯუანშერის ცნობის მიხედვით VIII საუკუნეში მურვან ყრუს ლაშქარში მყოფი 23 000 ეთიოპიური წარმოშობის აბისინიელი (აბაშელი, აბისინია—აბაშეთი) ქვეითი ერთმა ადიდებულმა მდინარემ დაახრჩო, ხოლო მეორე მდინარემ კი წაიღო 35 000 ცხენი. ამის გამო ერთ მდინარეს აბაშა, მეორეს კი ცხენისწყალი ეწოდა. ისტორია სოფლები აბაშა, კვათანა და საკაჭარავო XIX საუკუნის დასაწყისში შედიოდა საჭილაოს სამოურავოში. ტერიტორიის ჩამოყალიბება ურბანულ ცენტრად დაკავშირებულია 1870 წელს თბილისი-ფოთის რკინიგზის გაყვანასთან, როდესაც გაიხსნა რკინიგზის სადგური აბაშა. რკინიგზის სადგურის მიმდებარე ტერიტორიას ეწოდა ახალი აბაშა და მან მოიცვა ყოფილი სოფლები აბაშა, კვათანა, კაპანა, ნოღოხაში და საკაჭარავო. 1923 წლიდან მიენიჭა დაბის სტატუსი. 1930 წლიდან გახდა რაიონის ცენტრი. 1938 წელს ჯერ კიდევ ცალკე სოფლად იხსენიებოდა ნოღოხაში. 1963 წლიდან აბაშას მიენიჭა ქალაქის სტატუსი. დემოგრაფია 2014 წლის აღწერის მონაცემებით ქალაქში ცხოვრობს 4941 ადამიანი. ცნობილი ადამიანები აბაშაში დაიბადნენ: ნიკოლოზ იოსელიანი ― ზოოტექნიკოსი; კონსტანტინე კაპანელი ― მწერალი; ტერენტი ჭანტურია ― მოქანდაკე. ლიტერატურა სქოლიო სამეგრელო-ზემო სვანეთის მხარის ქალაქები აბაშის მუნიციპალიტეტის დასახლებული პუნქტები


აჭარა არქ ჯგუფი არქიტექტორებისა და ინტერიერის დიზაინერების გუნდია, რომელიც კომპანიის სამშენებლო პროექტებზეა პასუხისმგებელი. 12 ადამიანისგან შემდგარი შემოქმედებითი ჯგუფი ისტორიულ და მიტოვებულ ბრუტალისტურ შენობებს დახვეწილ, თანამედროვე ობიექტებად გარდაქმნის. ამბიციური იდეებით შთაგონებული პროფესიონალები ინდუსტრიული მინიმალიზმისა და მდიდარი ავანგარდის შეხამებით მაღალი ხარისხის ინტერიერებს ჰქმნიან. კომპანიის სასტუმროები შენდება და ახლდება ორგანულად, სტანდარტული ხერხების ნაცვლად შემოქმედებითი და ავთენტური რენოვაციის გზით. ქვეყნის უნიკალური გარემოთი შთაგონებული აჭარა ჯგუფის მფლობელი, თემურ უგულავა პირადადაა ჩართული პროექტის განხორციელების თითოეულ პროცესში, იქნება ეს კონცეფციის შემუშავება, მშენებლობა თუ ინტერიერის დიზაინი.


text: ერდოღანი: სტამბოლის არხს საფუძველს ივნისის ბოლოს ჩავუყრით - ტაბულა ერდოღანი: სტამბოლის არხს საფუძველს ივნისის ბოლოს ჩავუყრით ორშაბათი, 31 მაისი, 2021 - 22:59 tbl.ge/5kng თურქეთის პრეზიდენტის, რეჯეფ თაიფ ერდოღანის თქმით, სტამბოლის არხის პროექტს საფუძველს ივნისის ბოლოს ჩაუყრიან. პროექტზე მუშაობის დაწყება ერდოღანმა ამ წლის 7 აპრილს გამოაცხადა. სტამბოლის არხი შავ და მარმარილოს ზღვებს ერთმანეთთან დააკავშირებს. თურქეთის მთავრობის თქმით, არხი თურქეთის ეკონომიკურ განვითარებას ხელს შეუწყობს. პროექტს ჰყავს მოწინააღმდეგეებიც. სტამბოლის არხის იდეის კრიტიკოსები თვლიან, რომ არხის აშენება მონტროს კონვენციისთვის გვერდის ავლის საშუალებას იძლევა და ეს თურქეთის ინტერესებზე ცუდად აისახება. 2021 წლის აპრილში, თურქეთში 100-ზე მეტმა ყოფილმა მაღალი რანგის ოფიცერმა ხელი მოაწერა საჯარო განცხადებას, რომელიც აკრიტიკებდა მთავრობის გადაწყვეტილებას სტამბოლის არხის შენების შესახებ. მათი აზრით, ამ არხის გახსნა დაარღვევდა მონტროს საზღვაო კონვენციას და ერდოღანს მისი დაცვისკენ მოუწოდებდნენ. თურქეთის მთავრობამ 10 ხელმომწერი დააკავა. მათ ისინი დემოკრატიულად არჩეული ხელისუფლების საქმეების ჩარევაში დაადანაშაულეს. სამხედროთა დაკავებიდან რამდენიმე დღის შემდეგ თურქეთის პრეზიდენტმა თქვა, რომ სტამბოლის არხს მონტროს კონვენცია არ შეეხებოდა. "სტამბოლის არხი, რომელსაც მონტროს კონვენციასთან შეხება არ ექნება, თურქეთს დიდ კომფორტსა და მშვიდობას მოუტანს". – თქვა რეჯეფ თაიფ ერდოღანმა ანკარაში, საპრეზიდენტო ეროვნულ ბიბლიოთეკაში. საბოლოოდ 2021 წლის 29 მაისს რეჯეფ თაიფ ერდოღანმა თქვა, რომ არხის შენება ივნისის ბოლოდან დაიწყებოდა. "დაახლოებით ივნისის ბოლოს სტამბოლის არხის შენებას დავიწყებთ. არსებობენ და იქნებიან ადამიანები, რომლებიც ამ ფაქტით უკმაყოფილოები არიან. ვფიქრობ, რომ სტამბოლის მოქალაქეებს ეს პროექტი მოეწონებათ. როდესაც არხს დავასრულებთ სტამბოლის სილამაზე, გეოგრაფიული და სტრატეგიული მნიშვნელობა გაიზრდება. სტამბოლის არხზე ექვსი ხიდი იქნება გადებული". – თქვა ერდოღანმა. სტამბოლისტამბოლის არხითურქეთირეჯეფ თაიფ ერდოღანიმონტროს კონვენცია ხუთშაბათი, 1 ივლისი, 2021 - 10:44 ჩავუშოღლუ: სტამბოლის არხსა და მონტროს კონვენციას ერთმანეთთან შეხება არ ექნებათ


შშს-ში სტუდენტური დასაქმების ფორუმი გაიმართა – IPRESS.GE დამატების თარიღი 16:32, 16 ივლისი, 2019 17 შინაგან საქმეთა სამინისტროში სტუდენტური დასაქმების მეორე ფორუმი გაიმართა. ღონისძიება შინაგან საქმეთა მინისტრის მოადგილემ, ნინო ჯავახაძემ გახსნა. ინფორმაციას უწყების პრესსამსახური ავრცელებს. ,,სიმბოლურია, რომ ჩვენ ახლა ვიმყოფებით შინაგან საქმეთა სამინისტროს აკადემიაში, რადგან ჩვენი ახალი მიდგომით, სწორედ ეს არის კარი, რომელიც უნდა შეაღო, თუ გინდა, რომ სისტემაში მოხვდე. ჩვენ გათვლას ღია კონკურსზე ვაკეთებთ, რადგან მნიშვნელოვანია, რომ ახალგაზრდა, მოტივირებული კადრები მოვიზიდოთ. ეს დასაქმების ფორუმიც გვინდა, რომ ტრადიციად იქცეს და თბილისის ფარგლებს გასცდეს. შემოდგომაზე უკვე დასავლეთ საქართველოს მოვიცავთ. გვინდა, მეტად მივაწოდოთ ახალგაზრდებს ხმა, თუ დასაქმების რა შესაძლებლობები არსებობს ჩვენთან. დღევანდელ ფორუმზე წარმოდგენილი გვაქვს როგორც საპოლიციო, ისე არასაპოლიციო პოზიციები, რეალური ვაკანსიები, სტაჟირებები და ეს სტაჟირებაც, რეალურად, არის გზა, რომ შემდგომ შინაგან საქმეთა სამინისტროში მოხვდეთ. იურისტებს, ალბათ, განსაკუთრებულად დააინტერესებთ გამომძიებლის სტაჟირების პროგრამა, რომელიც სულ ცოტა ხნის წინ დავნერგეთ და აღსანიშნავია, რომ ეს სტაჟირება ანაზღაურებადია. ასე რომ, ეს არის რეალური ვაკანსიები მათთვის, ვისაც ჩვენს სისტემაში უნდა მუშაობა”, – განაცხადა სიტყვით გამოსვლისას ნინო ჯავახაძემ.